c: text/html

text:
Tun hma chuan lal-in min awp thin a, a khua khuain kan inrelbawl mai thin. Khawvel tharah erawh democracy hmangin kan inrelbawl ta; chu chu tunlai khawvel ram inrelbawlna tha bera ngaih a ni a, kan hmang ve thei hlauh hi kan vannei hle a ni.
Kan democracy hnuaiah chuan political party an awm a, an zing atangin roreltu tur mipuiin kan thlang thin. Tichuan, political party-te chuan ro an rel ta a, kan chhiat kan thatah political party te'n mawh an phur a nih tak ber chu. Chutih rualin kan duhthlante an nih avangin mipuite mawh pawh a sang hle. Beram-in a pu tur a thlang ngai lo a, mihring erawhin a thlang thin. Mihring an fin leh hruaitu an thlang tha, an mawl leh an thlang fuh lo, chutiang vel chu tuna kan inrelbawl dan hi chu a ni ber awm e.
Hruaitu chu kan thlang fuh thin em? Ngaihdan a inang lo thei viau ang. Political party te neia democracy hmanga kan inrelbawl hnu hian kan hnam hi kan danglam nasa ta hle a, rethei leh hausa kar a zau kan ti, corruption a hluar kan ti, sawi dan hrang hrang a tam. A then erawhin chutiang chu khawvel kalphung ve reng niin an hria a, titi-na vela kan sawi ang em emin kan chhe lo ni te pawhin a then chuan an sawi.
Engpawhnise, hemi chungchanga inhnialna hi chu a awm reng; lehkhathiam zingah pawh 'democracy aiin lal rorelna kha kan thatpui zawk' tih ngaihdan nei te an awm. Chutiang ngaihdan pawm lo chu an tam hle bawk. Inhnial chu mihring zia a ni a, kan la inhnial dawn chauh alawm.
Tichuan, lal rorelna hnuaia let leh thu a awm lo a, lal rorelna kha democracy aiin kan thatpui zawk a ni thei, kan thatpui lo zawk a ni thei bawk, lal rorelna hnuaia kan let leh hi chu a rinawm hrih lo. Thil a inthlak thut te a nih loh chuan democracy hi kan la hmang rih dawn niin a lang.
Amaherawhchu, khawvelah hian sawisel bo a awm lo a, tha famkim a awm hek lo. Democracy ngei pawh hi thil tha famkim a ni lo, a aia tha kan hriat rih loh avangin khawvel hian a tuipui rih mai mai a ni. Hun a liam ang a, eng tikah emaw chuan democracy aia tha hi mihringte hian kan la nei ang chu. Mahse, tun dinhmunah chuan a thlakna tur kan la nei lo a, kan nei hnai pawhin a lang lo. Kan ramah pawh kan la hmang rih ang tih a rinawm a, kan thatpui leh thatpui loh te, kan hmang dik leh hman dik loh te erawh ngun taka zir reng a tul. 'Democracy aia tha a awm lo' ti-a thawveng taka faifuk hlerh hlerh ngawt tur a ni lo.
Thil pakhat, chiang em em chu - kan ramah hian rulling party aiin opposition party te'n ram leh hnam an hmangaih zawk tih hi a ni! MNF-ho hian hetia eptu party an nih hnua ram an hmangaih ang hian an sorkar lai khan lo hmangaih se tha tur. Chutiang bawkin Congress pawh hian eptu party an nih laia ram an hmangaih ang khan an sorkar hnu-ah hian ram hmangaih se tha tur.
Nikum kum tawpah kan inthlang a, chu inthlana chak ber party chuan sorkarna an siam ta. Chu sorkar chu kum 1 a lo tling ta a, an thlak takte pawh eptu pawlah kum 1 an awm tling ta. Opposition party-in ram leh hnam an hmangaih thin tih hi, he kum 1 chhung hian a chiang hle lo maw? Chu chu 'Change' an tih fo hi a ni em?
Monday, December 14, 2009
Democracy hnuaiah Zoram
Tun hma chuan lal-in min awp thin a, a khua khuain kan inrelbawl mai thin. Khawvel tharah erawh democracy hmangin kan inrelbawl ta; chu chu tunlai khawvel ram inrelbawlna tha bera ngaih a ni a, kan hmang ve thei hlauh hi kan vannei hle a ni.

robotstxt: allowed

filter: keep


text:
Lal Isua i chawimawi ang u
Chang thlante : Matthaia 21;1-9, I Petera 3:15
Vawiin hi Tumkau Ni a ni a, Isua chu vawiin angah hian hmanah Jerusalem khawpuiah lal angin sabengtung no chunga chuangin a lut a ni. He khawvela hun a hman chhung zawng khan, vawikhat chiah, he Tumkau ni ah hian chawimawi a hlawh ve a ni. Pharisaite chuan mipui hlim taka Isua hmuaka lo au te chu a bengchheng tiin khap turin an la ngen lehnghal a. Keini, ringtute nunah pawh hian kan pianthar hlimchhawn bak hian Isua hian chawimawi a hlawh meuh lo em aw?? Vawiin hian kan thinlungah Isua hi Lalah i pawm thar leh ila, i chawimawi thar leh ang u.
Lal dangdai : Isua hian Pilata hmaah khan lal a nih thu hi a pha lo. Mahse, khawvel lal te angin leilungah lalram a nei lo va, tisa takin ralthuam nen hmelmate a bei lo va, a khawnbawl ve te lah chu sangha mantu Petera, Johana tih vel an ni. Chuvangin, a hunlaia Judate khan lal a nihna hi an pawm thei lo. An beisei Messia, Rom- ho awpbehna lak ata chhanchhuaktu nen chuan a inpersan lutuk tlat. Vana a lawn dawn thlengin a zirtirte pawhin an la hrethiam chuang lo. Indopui laia Europe ram tak tak hneha lalram dintu Napolean-a chuan a thih dawn khan, “ Isua kha chuan a thih hnuin lalram a nei a, a zau zel a; kei erawh chuan ka damlai la la pawhin lalram ka nei ta lo” a ti. Ni e, Isua lalram chu leilunga ramri khamsak theih a ni tlat lo. Mihring thinlungah a lalram din a, a lalram a dinna mite chu nakinah vanah Chatuan Lalram chen tura min hruai haw a tum zawk a ni. Keimahniah hian thuneihna pumhlum neih a, a duhdana kan nun hruai a duh. Isua lalna pawmin, a lalram chhunga awma, a venhimna hnuaia awm turin a hnenah i intutulut dawn em? Nge, thim lal Setana bum leh tiduhdaha awm turin i la inphal cheu dawn?
Chawimawi tur - Lal Isua : Khawvelah hian lal tam tak an lo piang tawh. Mahse, chawimawi an phu vek lem lo. Lal tha leh ngilnei awm bawk mahse, lal thenkhat chu an mipuite tan hluahawm leh phurrit an ni. Tuna mi tam tak thinlunga lal, Setana pawh hian bumna hmangin mi a thlem a, a hnuah duhtawkin min nghaisa a, he khawvela kan hreawmna piahah meidilah min hnuhluh a la tum cheu! Setana hi chu a zui tlak loh a, chawimawi tlak thlawt loh. Isua erawh chuan kan harsatnaah pawh min chhanchhuak a, thlamuanna leh hlimna min pe thin. Kan thih hnuah he leia min temtir tan tawh vanram hi a famkimna in kan la chen dawn zui! Chawimawi tlak a va ni tehlul em!
Engtinnge kan chawimawi ang? : 1) Tawngkamin : Lal Isua ngei pawh khan ka a amah tan hi a duh tih a sawi. In thianho titina ah Isua tanin i ka ang fo mah teh. Nangmahah huaisenna a pe ang che a, Isua ta i nih pawh i chiang tawlh tawlh ang. Tin, i thiante’n Ani chu a piangthar chiang a ni, a tan ngam em mai, an ti che ang a, Isua i chawimawi a lo ni ang. Bialnu/bialpa te nena awm falna hmunah emaw zu hmunah emaw Kei chu ka piangthar tawh ti ngam ngat chu Isuan a phatsan miah lo vang. Keiniho hi chu thlemna hmunah kan tawngkam hi a dawih nghal dui zel a, Setana tan nek kan nuam em a lawm. Camping chhuah hlimah khawlai kan han fanga, Isua chawimawiin kan au rual thin. Hei hi Isua chawimawina leh hnehna a ni. Hun a lo rei a, au zel a remloh hunah pawh i titina ah tal Pathian tan zel rawh. Ringtu inti si, titihona a Pathian thu sawi tur hre miah lo kan nih chuan kan ngaihtuahawm ngawt ang.
2) Thiltihin/Nungchangin : Tawngkama Isua chawimawi ai maha chiang zawk chu kan nuna Isua hmel lantir hi a ni. Tawngkama Isua kan tan hle a, kan nungchanga Isua duhzawng a lan miah si loh chuan kan la chiang lo a ni ang. Hla siamtu’n “Ka tih thinte ka tih a rem tawh lo, ka tih ngai lohte tih a tul zawk a” a tih hi a dik hle mai. Kan sualna leh manganna laka min chhandamtu atan chauh ni lo, kan thinlunga lal atana Isua hi kan pawm takzet chuan kan nun a inthlak lo thei lo. Kan tawngkam te, kan duhzawng leh kan thiltih thin te a inthlak a, chu chu miin an hmuhin Isua an chawimawi thei thin. Tawngtai ngai lo khan tawngtai kan lo ngaina ta a, inkhawm peih lo em em kha kan inkhawm ta fo va, Bible chhiarin Pathian thu kan lo tuipui ta hle bawk a. Heng hmang hian Isua kan chawimawi a ni.
3) Thuawihnain : Tawngkama Ka nu leh ka pa chu an fel a sin, tih hi kan nu leh pate chawimawina a ni mai lo. Kan chawimawina ber zawk chu an thu kan awih hi a ni. Chutiang chiah chuan Pathian thu sawi tui thei hlein, inkhawm te pawh pelh lo mah ila, Isuan nundan tur min hrilh te kan awih duh si loh chuan mite’n engah mah min ngai lo vang. Isua mite kan ni tih mite’n an hriat theihna chu a thupek kan awih hi a ni. Bible ah hian Pathian thu, a taka kan nunpui tur tam tak kan hmu. Kan pipute’n Pathian thuawih tih hming an put lai khan mite’n an nunah Lal Isua an hmu a, rei lo te ah Kristianah kan inlet vek a nih kha. Kan nunah hian Isua chawimawiin a awm ve em le?


text:
ni 25.9.2017 (thawhtanni)
JUBILEE PUALIN HUN HMANG :
Champhai Vengthlang Branch KTP te chuan an Branch Diamond Jubilee lawmna pakhat ni 60 midangte tana inpek an kalpui mekah ni 25 na atan nimin tlai khan Grace Receivers' Home an tlawh. He hunah hian member kalkhawm ten an pawisa thawhkhawm Rs. 4575 an hlan ngalin member 100 chuang an kal a ni.
KHAWBUNG IN FAINA BEIHPUI THLAK:
Khawbung khaw chhung hmun hrang hrangah mahni in bul vel tifaiin chhungkaw tam takin beihpui an thlak mek.
Kumin ah fur ruahtui a tlak tam avangin Zirtawpni leh lnrinni khaw tha chuhin chhungkaw tam tak chuan an in leh a vel an thian fai a. Zirtawpni zana Khawbung VC, Sanitation, YMA , MHIP leh Self-help Group Village Organisation hruaitute joint meeting chuan Sept ni 27, tunkar Nilaini hian Cleanliness fourthnight Oct ni 1 atanga ni 15 a hman tur inbuatsaihna atan khawtlang huapin faina hnatlang nei turin ruahmanna an siam a. Hemi rual hian school leh sawrkar department hrang hrangte‘n anmahni hmunhma an thianfai dawn bawk a ni.
MEIZIAL ZUK REM TAWH DAWNLO :
lnrinni khan CDFA chuan executive Committee an nei a. An hmachhawp hrang hrangte an ngaihtuah a. Kum 12 hnuailam tana Champhai a buatsaih tur Baby league tihfel a nih hnuah Sponsor tute MFA leh CDFA Mou ziak turin CDFA hruaitute karleh lam hian Aizawlah tirh ni se, an ti a. Football vanga kalkhawmnaah meizial khap anih angin Chhangphut field main pavillion ah meizuk khap a ni a, hei hi Vanbawia tournament atanga hman nghal tura tih a ni a.Vawiina Vanbawia memorial football tournament khelh tan turah, chawhnu dar 1-ah hawnna neih ni se, an ti a; Khuallian ah C. Lalbiaka, DFO beisei a ni. Executive committee thukhawm chuan CDFA training academy din tak chu kum 15-17 tan football zirna ni se, an ti.
BALL PET ZIR DUH TAN :
Max Sport Foundation Academy-a naupang awm tur Trial duh tan naktuk zing dar 7:00 atangin Chhangphut Field-ah neih a ni dawn a, kum 18 hnuailam leh kum 15 hnuailam a duh tan tel theih a nih thu kan dawng.
A THEI APIANGIN KAWNG SIAM :
Champhai leh Zokhawthar inkar kawng chhe lutuk chu Champhai Dist Transport Union (CTU) chuan Boulder lung hmanga hnawhin tunlai hian siamthat hna an thawk mek. Kawngpui an siam that hi Melbuk leh Zokhawthar inkar bakah Tarmat Company in an thawh mek lai Mualkawi, leh Melbuk inkarte a ni a, hemi atan hian Boulder Lung Trip 50 vel lai an hmang tawh a, Motor leh JCB te hire na nen pawisa faiin cheng sing ruk chuang zet an seng tawha, he hna hi an la kalpui zel. An hmalakna hi Zokhawthar VC leh Welfare pawlte pawhin an pui bawk tih thu kan dawng.


text:
NLUP-NEDP Convergence tanpuina semchhuah te hi Trade chi hrang hrang 3 atanga beneficiary thlanchhuahte an ni a, Sugarcane thlangtu pahnih (2) in sumfai dawng lovin khawl an dawng thung dawn a ni. Sum pekchhuah an nih dan hetiang hi a ni :
1. WRC-I thlangtu mi 19 hnenah Rs 60,050/- theuhin sem a ni.
2. WRC-II thlangtu mi 11 hnenah Rs 63,000/- theuhin sem a ni.
NLUP dawngtu kohkhawmte hi Champhai, Ngur, Zotlang, Tlangsam, Zote leh Hmunhmeltha a mi te an ni a. Hemi rual hian Khawzawl, Khawhai, Kawlkulh, Ngopa, Vaphai, Khuangleng leh Hnahlan-ah te pawh NLUP tanpuina hi sem chhuah ani ve bawk. Tanpuina sum hi NLUP dawngtute Bank Account theuhah Direct Benefit Transfer hmanga thun a ni. Dawngtute chuan payment slip nimina sem hmangin an la chhuak thei dawn a ni.
RALNA HUN HMANG :
Nimin chawhnu khan AH & Vety Department buatsaihin vawk natna chi khat Porcine Reproductive and Respiratory Syndrome (PRRS) vanga Champhai District-a kum 2016 chhunga NLUP vawk thi 3,512-te ralna Kahrawt Community Hall, Champhaiah neih a ni a. He hunah hian Champhai North bialtu MLA TT Zothansanga chu khuallian niin ralna sum hi a dawngtu turte hnenah a hlan a ni. Khuailian TT Zothansanga chuan Vawk thi ralna hun hman a ni chu thil dangdai tak, tun hmaa ta awm ngailo a ni, a ti a. PRRS natna vanga Vawk chante chu thinlung taka a tawrhpui thu sawiin an tawrhnate chu sorkarin a hriatpuia, tanpui an ngaihna Ieh an kal zelna turah a tawiawm zel dawn a ni, a ti.
Dr M. Zohmingthangi, District AH & Vety Officer pawhin thu sawiin PRRS vanga Vawk thite zangnadawmna atan hian sorkar laipuiah pawisa dil a ni a; mahse an pek theih tawh loh avangin hmuh a ni lo a ni, a ti a. C.Ngunlianchunga, Minister AH&Vety. hmalaknain Mizoram sorkar chuan vawk thite ral nan hian cheng nuai sawmthum a pek thu a sawi a. He sum hi zangnadawmna anga, ran thi hlutna anga chhutchhuah a ni pha Io va, amaherawhchu Mizo te’n chhiat tawkte kan in ngaihsaka kan inral thin anga daih zau zawk tura sem a ni, a ti bawk.
AH & Vety department chhinchhiah dan chuan Champhaiah hian NLUP dawngtu chhungkaw 1,071 atangin vawk thi 3,512 a awm a. Vawk thite hi a note leh thanglaiah Rs 500 theuh leh a puitlingah Rs 1000 theuha ral an ni a. Mizoram District parukah PRRS natna hi nikum khan a Ienga, heng zingah hian Champhai hi PRRS tuar nasa ber a ni a. Chhungkua 1,839-in an Vawk 5,812 lai an chan a ni. Vawiina vawk thi ralna sum sem chhuah zawng zawng hi a vaiin cheng Nuai Sawmhnih pakhat Singkua leh Zanga a ni. Nimin programme hi Dr M. Zohmingthangi, District A.H &Vety. 0ificer, Champhaiin a kaihruai a. Dr C.Lalsawithuama, Chief Veterinary Officer in lawmthu sawiin hun a khar a hi.
FAINA HNATLANG NEI :
Hmunhmeltha Branch YMA kumthar thlirna meeting-in a lo rel tawh angin nimin khan an Branch dinchamphaphak vawi 54-na pualin vengchhung thenfaihna an thawh bakah YMA Park sam faiin hnatlang an nei a. Hnatlang hian YMA Member 126 an thawk chhuak a, Hmunhmeltha Branch YMA hi Kum 1963 October ni 5 khan din tanniin tunah hian member mipa 501 leh hmeichhia 119, YMA Member 620 an awm mek a. Kum 1998 khan Ruihhlo laka fihlim ber lawmman dawng tawhin Kum 2000 khan vengfai ber lawmman an lo dawng tawh bawk.
HIGH SIKUL INFIAMNA TUR NGAIHTUAH :
Niminpiah tlai khan khan Dy.DPC RMSA Office District H/S Sports Committee an thukhawm a. 35th Mizoram Secondary School Games, 2017 October 31 atanga 3rd Nov.2017 a neih tur chungchang an ngaihtuah a. He huna Champhai District aiawh tur School naupangte leh hruaitu tur Discipline hrang hrang incharge te nena inhmuhkhawm dan tur leh inbuatsaih dan turte an rel nghal bawk. RMSA buatsaih hian Govt Champhai High School-ah vawiin hian Kala Utsav 2017 neih a ni bawk ang.
KAWNGCHHIA NEIHDAWN MIPUITEN TUAR :
Kawng chhia avangin Neihdawn khuaa pick up neitute chuan nawrh an huaihawt. Niminpiah atang khan Pick up Owners' Assn hian nawrh huaihawtin Khawzawl leh Neidawn inkar kawng, PMGSY hmanga siam chu a chhiat avangin lirthei tan a him lo hle a, sim that a nih hma chuan tlan tawh rih loh an tum tih lirthei neitu pawlte hian an tarlang a. Kawng in black top a la ni lo va, ruah surah chuan a nal hle a ni. He kawng hi Neihdawn khua-in chak a lakna ber a ni a, lirthei neitute nawrh avang hian Neihdawn khuaah hian mipui nunphunga khaihlak nghal hle a. Hetihlai hian nimin khan VC hmalaknain he kawng hi tlawmngaiin a chhe zual lai siam that ni tih thu kan dawng bawk.


text:
Japan, China leh South Korea a\anga zirchhuak tan chuan an zirna chu eng anga university \ha leh hmingthang pawh ni se Mizoram sorkarin a pawm lo a, an tan awmzia a awm lo. Germany university pawh pakhat mah a pawm lo.
India ram pawn university zingah Mizoram sorkar chuan 28 chauh a pawm a, university awm lo University of Andrews chu a pawm zingah a tel mauh thung! University of St Andrews leh Andrews University te chu a awm a, mahse, Mizoram sorkarin a pawm tak University of Andrews hi chu a awm lo. Chutih lai chuan university hmingthang UCLA (University of California, Los Angeles), Princeton University, London School of Economics, Standford University, Cornell University, St John's University etc te chu a pawm lo lawi!
Mizoram sorkarin India ram pawn university a pawmte chu - Burma-ah 2, England-ah 12, Scotland-ah 4, Ireland-ah 3, Pakistan-ah 2, Bangladesh-ah pakhat leh America-ah 4 a ni. India \henawm China leh Sri Lanka-ah Mizoram sorkar chuan university pawm a nei lo. Thil mak deuh chu Mizoram sorkarin Burma-a university a pawm zingah hian English and Welsh Universities tih a tel mauh mai bawk a, chutiang hming pu university chu khawvelah a awm miah lo hi a ni! American university a pawm pali zingah University of Michigan chiah a taka awm a ni a, The University of Harvard tia tarlan hming dik tak chu Harvard University niin, The University of Yale tia tarlan chu Yale University a ni a, The University of Columbia tia tarlan chu Columbia University a ni bawk. Pakistan university zingah pawh The University of Punjab pawm a nih laiin University of the Punjab a awm. Pakistan University zingah University of Sindh a awm laiin The University of Sind chu hmuh tur a awm lo!
Heng university-te hi Mizoram Police Service Rules, 1997-a a lan dan a ni a; Schedule II-ah List of Universities Approved by the Government of Mizoram tia dah a ni. He rules hi The Mizoram Gazette Vol XXVI, Issue No 415-ah December 9, 1997 khan chhuah a ni nghe nghe.
Hetiang a nih avang hian Singapore a\anga zirchhuak emaw Russia, Ukraine, Germany, Japan, South Korea, Thailand, Italy, Denmark, Australia leh khawi ram pawh ni se a chunga ram pasarih tarlan a\anga zirchhuak lo tan chuan Mizoram sorkarah hian beisei tur tehchiam a awm thei lo ang. Ram pasarih tarlan a\anga zirchhuak tan pawh an zirchhuahna chu Mizoram sorkarin a pawm university 28 zingah a tel a la ngai tho a ni.
Tunhnaia Mizoram sorkarin DRDA hnuaia thawk tur a lak pakhatah pawh UK university lar ve tak pakhat a\anga zirchhuak chu a zirna Mizoram sorkarin university a pawm 28 zinga a tel loh avangin admit card pekchhuah a nih tawh hnuah 'verbal' complaint a awm avangin a dilna hnawlsak a ni a, chutiang khawp chuan Mizoram sorkar hian India pawn lama university a pawmte hi a ngai pawimawh a ni.
Sorkar rules a nih chuan a kaihhnawih department hrang hrang a kaltlang a ngai a, chuvangin Police Service Rules-a mi ni mah se Mizoram sorkar hnuaia zirna zawk buaipuitu higher & technical education department pawh hian he thil hi hriatpui ngei turah ngaih a ni.
Mizoram sorkarin university a pawm list aia he rules chhiartute tana thil hriat thiam zawk la awm chu he rules Schedule II hi rules 7 (2) (c) tlawhchhana siam a nih laiin Mizoram Police Service Rules 1997-ah hian a tlawhchhan rules ber chu a awm hauh lo si hi a ni. Rules 7 (2) chu a awm a, chutah chuan university emaw qualifications chungchang emaw engmah sawi a awm si lo. "The names of persons included in the list shall be arranged in order of merit" tih a ni daih. Chuti chung chuan law department hian rules turin an lo 'vet' tho ni ngei tur a ni.
Thursday, September 29, 2011
Mizoramin ram dang university 28 pawm
Japan, China leh South Korea a\anga zirchhuak tan chuan an zirna chu eng anga university \ha leh hmingthang pawh ni se Mizoram sorkarin a pawm lo a, an tan awmzia a awm lo. Germany university pawh pakhat mah a pawm lo.


text:
a. Ashdod
b. Gath
c. Gaza
2. Philistinete ii pathian min bangziam?
a. Baal
b. Ashilon
c. Dagon
3. Banghun laitak milim sia Thukham Thingkuang mai ah lutu ziam?
a. Zingtuung
b. Zankim
c. Khuazing
4. Ashdod kiim le paam a mite sia TOPA in___ sak hi.
a. ta sel
b. atacil tha lup
c. meima pui vei
5. Thukham Thingkuang sia ___ pan Gath ah paipui uh hi.
a. Ashdodte
b. Jerusalem
c. Hebron
6. Philistia ngam ah Thukham Thingkuang tha bangza om ziam?
a. 3
b. 5
c. 7
7. Bangbangh khuite in, Thukham Thingkuang pua sak ziam?
a. Kanhak kibul ngawl khuipui
b. A tal cidam
c. Khuital cilngetsa
8. Akuate in, Thukham Thingkuang sia letsong ngawltaw heak kik ngawl tu ci ziam?
a. Philistinete
b. Levite
c. Mitbum he te
9. Beth Shemesh-te, bang ahi laitak Thukham Thingkuang theng ziam?
a. Zungtaang at laitak
b. Kikhop laitak
c. Ngal kingin laitak
10. Thukham Thingkuang taw kisai Beth Shemesh mite ii nasepna akuate in en ziam?
a. Israelte
b. Gathte
c. Philistine kumpi nga
11. TOPA in Beth Shemesh khua mite 70 banghang thatlum ziam?
a. Thukham Thingkuang a et hang
b. Thukham Thingkuang tham
c. Pathian awlmawk ngawl
12. Beth Shemesh te in, Akuate tung ah Thukham Thingkuang la in sawl ziam?
a. Ashilon
b. Gath
c. Kiriath Jearimte
Samuel Khatna 5
Philistinete sungah Thukham Thingkuang
1Philistinete in Thukham Thingkuang a mat sak zawkciang, Ebenezer panin amate khuapi Ashdod ah pua uh a, 2amate ii pathian Dagon ii biakinn sungah tumpui in, a milim hui ah koi uh hi. 3A zing ciang zingtuungin Ashdod mite in milim sia Thukham Thingkuang mai ah lutu in a liik mu uh hi. Tua ahikom amate in phongto in a omna ngei ah koi kik uh hi. 4A zing kik ciang zingtuungin amate in a milim sia Thukham Thingkuang mai ah a liikin mu kik uh hi. Tusia ciang a lu le a khutte nii taltan in kongkha hui ah liik a; a pumpi bekma kinusia hi. 5(Tua hu in tuni dong ma Dagon ii thiampite le Ashdod a biakpiakna a vawt a mite theampo in tua mun sia pai ngei po in pai ngawlin kan valian uh hi.).
6TOPA in Ashdod a mihingte sia nasia takin daan pia a, lau sak ngawp hi. Amate le kiim le paam a mite sia TOPA in ngim pia a, meima pui veu vei sak hi. 7Amate in tua thupiangte a mu uh ciang, “Israelte ii Pathian in ei le ih pathian Dagon daan hong pia hi. Thukham Thingkuang ei kungah ki om sak thei nawn ngawl tu hi,” ci uh hi. 8Tua ahikom amate in Philistine kumpi nga teng samin, “Israelte ii Pathian Thukham Thingkuang sia bang law tu hi ziam?” ci in dongh uh hi.
Amate in, “Gath ah paipui tavun,” ci in zo uh hi; tua ahikom amate in Philistinete ii khuapi dang khat ahi Gath ah paipui uh hi. 9Ahihang tua sung a thet ciang TOPA in tua khuapi sia daan ma pia a, patauna nasia takin om hi. Khuapi sungah mihing theampo, a huai a moi kibangin meima pui vei sak hi. 10Tua ahikom amate in Thukham Thingkuang sia Ekron a kici Philistinete khuapi dang khat ah puak uh hi; ahihang tua sung a thet ciang, mihingte hong au uh hi, “Israelte Pathian ii Thukham Thingkuang sia ei theampo hong thatlum tu in hi sungah hong puak hi,” ci uh hi. 11Tua ahikom Philistine kumpite theampo samin, “Israelte ii Thukham Thingkuang sia, ei le ih innkuanpuite hong thalup ngawl natu in, ama ii omna ngei ah puak kik tavun,” ci uh hi. Pathian in nasia takin daan pia ahikom khuapi sung bup ah patauna om hi. 12A thi ngawlte zongh meimapui vei ahikom mihingte in amate ii pathiante munah hu ngen uh hi.
Samuel Khatna 6
Thukham Thingkuang A heak kikna
1Philistia ngam ah Thukham Thingkuang tha sali a om zawkciang, 2mihingte in thiampite le mitbum he te sam uh a, “TOPA ii Thukham Thingkuang sia bang law tu hi ziam? Ama ii omna ngei ah puak kik tu ih hile, bang taw puak tu hi ziam?” ci in dongh uh hi.
3Amate in, “Israelte Pathian ii Thukham Thingkuang na heak kik sak tu uh le na mawna uh te hu in letsong khat taw na kikop sak uh kul tu hi. Thukham Thingkuang sia letsong khat ngawl taw heak kik thei ngawl tu hi. Tabangin note na dam tu uh a, banghangin ama in no daan hong pia tawntung ziam ci in na he tu uh hi,” ci uh hi.
4“Bang letsong pia tu hi ziam?” ci in mite in dongh uh hi.
Amate in zo kik a, “Kham taw kivawt meimapui lim nga le Philistine kumpi khat sim atu kham sanchiim nga hi tu hi. Ngimna lianpi sia a kibangin no tung le kumpi nga teng tungah hong tung hi. 5Meima pui le sanchiim, na ngam buppi ah ngim hong piate ii lim te vawt in, Israelte Pathian sia upat vawt tu nu hi. Tua hile ama in noma, na pathian te uh le na leitangh daan hong piakna tawp tha tu hi. 6Egypt kumpipa le a mite bangin banghangin na thin uh sah sak tu nu ziam? Israel mite ii Egypt a nusiat dong Pathian in Egyptte a mamaw bangin a vawt sia ciamtee vun. 7Tua ahikom leang thak khat vawt vun a, kanhak a kibul ngei ngawl khuipui nii la in, leang ah thua vun, a khuinote sia khuibuk sungah beng kik vun. 8TOPA ii Thukham Thingkuang sia la in, leang tungah suan vun, taciang na mawna uh hu in letsong na piak tu uh, kham limnote sia thingkuang dang khat sungah a kungah koi vun. A pai natu lampi ah ama le ama a pai natu a leang sia kipan sak vun. 9Tua zawkciang en vun, Beth Shemesh sang a zuan le Israel Pathian in, hi a kiitak huai tuasiatna hong puak hi ci in ih he tu hi. Tabang ahibale, ngimnate sia ama ii hong puak hi ngawl a, a hun taw kizui in a piang hi, ci in ih he tu hi,” ci uh hi.
10Amate in a kisawl bangin ngamta uh hi: amate in khuipui nii la in leang ah thua uh a, khuinote sia khuibuk sungah khumcip uh hi. 11Amate in Thukham Thingkuang sia leang tungah, meimapui le sanchiim limte kikoina thingkuang taw a koi khawm uh hi. 12Khuipuite in Beth Shemesh sang zuan tu in dingkhia a, tangtan in pai a, lam a pial bua hi. Amate sia a pai kawmin haam uh hi. Philistine kumpipa nga teng in Beth Shemesh ngamngi dong zui uh hi.
13Beth Shemesh khua mite, kuam sungah zungtaang at in a om laitak thakhat thu in a etto uh le Thukham Thingkuang mu uh hi. Amate in a mu ciangin lungdam leilam uh hi. 14Beth Shemesh khua ah a teang Joshua a kici pasal khat ii lo sungah a leang hong pai a, suangpi khat ii hui ah tawlnga hi. Mihingte in leang sia sem tham in, khuipuite ngo a, TOPA tungah meihal biakpiakna in nei uh hi. 15Levite in TOPA ii Thukham Thingkuang le kham limnote a kikoi thingkuang sia laamto in, suangpi lian sia ii tungah koi uh hi. Tua zawkciang Beth Shemesh khua mite in meihal biakpiakna le a dang sangaw biakpiakna te TOPA tungah vawt uh hi. 16Philistine kumpi nga teng in hisia en uh a, tua zawkciang tua ni ma in Ekron ah cia kik uh hi.
17Philistine mite in a khuapi ngate Ashdod, Gaza, Ashkelon, Gath, le Ekronte atu in khua khat ah khat tek a kham meima pui nga sia TOPA tungah mawmai natu in pia uh hi. 18Philistine kumpi ngate ii uk ahi a ki uum khuapite hi kale, a ki uum ngawl khua note hi kale khuapi sim atu in kham sanchiim khat tek zongh pia sii hi. TOPA ii Thukham Thingkuang koina Beth Shemesh khua mi Joshua ii lo sungah a om suangtumpui sia tua lai ah a piang thu te heak natu in tuni dongin omlai hi.
19Thukham Thingkuang sung a et hu in Beth Shemesh khua mite TOPA in mihing sawmsali thatlum hi. Taciang TOPA in tabangin nasia tak thalupna a thuak sak hu in a mite tau uh hi.
Kiriath Jearim ah Thukham Thingkuang
20Tua ahikom Beth Shemesh mite in, “Hi a thiangtho Pathian, TOPA mai ah akua peuma dingtang zo tu hi ziam? Ei taw a kikhuala thei natu in ama koi sungah puak tu hi ziam?” ci uh hi. 21Amate in kamtaite pai sak a, Kiriath Jearimte munah, “Philistine te in TOPA Thukham Thingkuang hong heak sak kik zo hi. Hong paisuk tavun a la vun,” ci uh hi.


text:
RAMÂ LIATA ROSE PAW
Composed: K. Saidi
1.Hrochhôh vâsâh tao nawpa he,
Tao thei va na a pasaih khao tlôh vâ;
Ei pasaih lei lôhdu khala,
Ahy paw tizy khei aw ma.
Chorus:
Hro chhôh ei ngie laih nawpa ta,
Ramâ liata rose paw kha maw;
Kei châta a vaw châ aw tly?
Seihnai nâ chhao naw my kha y.
2.Khiahlô tlâna rai hnei thei va,
Khataih thyutlia paw ma ei tyh tly?
Lôhdu la nâ vaw chhuah ha tly?
Kua heihpa ta pangiasa va.
3.Veilâ lyuhbie paru he ma,
Hârâ lômao ei vaw zo tlamaw tly;
Chhaina lyuhbie hlâ hmâ lei ta,
Lôhdu lytlâh khôh mâh kha la.


text:
Hero I-League khelh mekah Aizawl FC chuan Mohun Bagan mikhualin sikhat ve ve inpe in an inhnehtawk. Aizawl FC tan Lalthathanga Khawlhring chuan thunin Mohun Bagan tan Manandeep Singh chuan penalty atangin a sut a, he inkhela Hero of the Match chu Aizawl FC winger Leonce Dodoz a ni.
.
Tute nge khel?
.
Aizawl FC XI : Avilash Paul; R.Laldinliana, Masih Saighani, Lalhriatrenga, C.Lalrosanga; David Lalrinmuana, Alfred Jaryan; Albert Zohmingmawia, Andrei Ionescu, Dodoz; Yugo Kobayashi
.
Subs : Lalrinzuala Khiangte, Rochharzela, F.Liandala, Lalthathanga Khawlhring, S.Malsawmtluanga, Lalawmpuia, William Lalnunfela
.
Mohun Bagan XI : Shilton Paul; Arijit Bagui, Eze Kingsley, Rana Gharami, Ricky Lallawmawma; Nikhil Kadam, Cameron Watson, Raynier Fernandes, Sk.Faiaz; Akram Moghrabi; Dipanda Dicka
.
Subs : Sankar Roy, Chesterpaul Lyngdoh, Surchandra Singh, Bikramjit Singh, Gurjinder Kumar, Beikhokhei Beingaichho, Manandeep Singh.
.
1st half a dul:
.
Rajiv Gandhi Stadium, Mualpuia inkhelah hian chawlhlawk hma in inkhel boruak a tang lo hle a, team pahnihten chance sawi tur an nei mang lo. Tan atanga reiloteah Aizawl FC forward Yugo chuan yellow card hmu in Bagan forward Dicka chance tha neih tur chu Andrei chuan lo titlu in referee in foul a ham lo a, bultan na ah tackle a tamin inkhel hmuhnawm kan hmu dawn niin lang mah se a rei tial tiala team pahnihte mual laiah an intithlawn tawn.
.
Aizawl tan inhliam damkawr David a chetha in a pass tha tak chu Albert chuan mawi taka laletin a pet goal lo a, a hnuah Andrei corner atangin Yugo chuan lo tauh thelhin Dinliana chuan a lo thun thei lo a, a hnuah Dodoz chuan tha taka khalh tlangin goalkeeper zawnah a pet hlauh bawk.
.
Team pahnihten goal an thun thei lo a, goal awm lo in chawlhlawk an hmang.
.
2nd half a hmuhnawm:
.
Chawlhlawk zawhah team pahnihten inkhel boruak dang min entir a, penalty, goal leh red card kan hmu. Aizawl lamin an nawr hmasa a, Andrei shot chu Arjit Bagui chuan a kutin lo tawkin referee in penalty a pe lo. Minute 73 a ni a, mual veilama khel tha tak Dodoz chuan tha taka ball la in Puitea a pe a, a shot hi Shilton Paul chuan dang mah se a sawt lut ta tho a, sikhatin Aizawl in hma an hruai.
.
Aizawl in hma an hruai rei lo a, Bagan in an nawr let leh hi Moghrabi chuan box chhungah ball lalutin Avilash Paul chuan save a tumna lamah Moghrabi hi tlu in holam takin referee in penalty a pe. Hei hi Manandeep Singh chuan petin an siphurh a sut.
.
Hemi hnu hian Aizawl chuan goal thun leh tumin nasa taka nawrin Dodoz chuan a ball lak tha chu Yugo chuan pe in hei hi Andrei chuan hnai set sawtah petin goal ban a per a, a out hlauh. Chumi hnuah Bagan defender Ricky chuan tha taka petin a goal teuh hle a, Avilash Paul chuan a lo nam chhuak hlauh.
.
Inkhel a zo dawn hnai, Aizawlin an nawr nasat laiin Alfred chuan Akram a rap niin a lang a, red card pek a ni. Inkhel a zo a, goal dang luh belh tawh lo in point khat ve ve insemin team hnihte an tin ta a ni.
.
Inkhelh zawh boruak:
Inkhelh zawh hian referee thutlukna avanga lungawi lo in inkhel entuten referee an sawisel nasa a, an tawng bawk a, bottle ruak leh thildang vawm luh niin referee Senthil Nathans chu a bika ven a ngai hial. Referee hian Aizawl chu penalty chiang tak a pek loh bakah Mohun Bagan chu penalty ho tak a pe a, Alfred a hnawhchhuah dan lah a lungawi thak loh le. Tin, inkhelh laia a thutlukna tam takah Aizawl tana tha lo zawnga thutlukna a neih avangin an lungawi lo hle.
HERO I-LEAGUE: AIZAWL-AH AIZAWL FC LEH MOHUN BAGAN INHNEHTAWK – Rooney Opa
Hero I-League khelh mekah Aizawl FC chuan Mohun Bagan mikhualin sikhat ve ve inpe in an inhnehtawk. Aizawl FC tan Lalthathanga Khawlhring chuan thunin Mohun Bagan tan Manandeep Singh chuan penalty atangin a sut a, he inkhela Hero of the Match chu Aizawl FC winger Leonce Dodoz a ni.


text:
Chiangmai : Thailand
Chiangmai hi Thailand khawpui lian pakhat ani. Tourist an tam hle. An street food a tui hle. Pherh an tam hle. Buddhist temple a tam hle. Motor cycle a tam hle. Nimin leh vawiin a kawng kal paha ka hmeh ho hi vawm kai leh mai mai ang ! 🙂
13 responses
-
Thlalak thlir a manhla lehpek hle mai. Ka hmuh phak ngai miah loh tur ram thlalak mawi tak tak min rawn chhawpchhuah sak leh ta. A lawmawm hle mai.
Thlalak dang zawng zawng aiin a hnuai ber ami khian ka mit a la fal nalh mai……
February 3, 2012 at 1:00 am
-
Hmuhnawm hlawm hle mai.Nula khian min ngai chiang mai 😛
February 3, 2012 at 9:39 am
-
Hotupa, khamera i neih that mai bakah i la thiam hle mai. I picture frame-ah hian mit tihah a lang tel miah lova, thlalak a fiah tha si… hmuh a nuam ngei mai. 60D hi kha lamah a man engzat nge ni ve le!?
February 3, 2012 at 3:05 pm
-
Arsa hem hmin chu a tui hmel, ei a châkawm kher mai. Buddhist temple hlui khi a bon tiap tiap ka ti! Chuan, nula thlalak khi a romantic tawp! Ka ngai nghal veng veng mai. 😀 A bula han thuta han hnem vel ka va han châk em! Nula hnem lah chu ka thiam ropui mai si-ah!
February 3, 2012 at 9:21 pm
-
Thlalak a mawi hlawm e. Mahse, pherh an tam tih tak khi ka tei thei tlat lo. Pherh ka lawm vak lova 😀
February 4, 2012 at 1:26 am
-
an temple architecture vel en khi chuan south-indian influence a lang thei in ka hria..vimana an tih vel te pawh a lang thei riai ruai alawm maw le.!! hmeichhe pakhat thutna khi a fai hmel hle mai, India ram khawpui pakhat bul a ami chu nise la chuan a bawlhhlawh viau awm si a tih te rilru ah a lang engtin nge an enkawl fai viau theih bik ni…mit a tlai e, thanks Pu James!!
February 5, 2012 at 9:06 pm
-
i tlawh thin te zingah khian ka blog awm ve se aw
February 5, 2012 at 9:21 pm
-
A va mawi hlawm em em. A angle pawh a dik hlawm. Howard Webb-a chu ni ila Penalty ka pe vek ang :-))
February 6, 2012 at 1:34 pm
-
Like
February 7, 2012 at 6:38 pm
-
Lunglen thlak vele…Nihliap a tlawm kha lei teuh rawh 🙂
February 8, 2012 at 10:56 am


text:
Pasian gam leh dikna, Pasian thu leh deihna,
Thupitak ngaihsun dih ni;
Leitung nate’ sang in, thudang dangte’ sangin,
Zong masa zaw lecin,
Tua nate tawh hong pia khawm ding hi.
Suul honghei vaw sanggam aw,
Sianmang’ sinthu anbang kumkhawm in ah,
Amai zong dih ni;
Vanmantam a i lungkhamnate,
Zeisu zawhna sung ah hong tuisuak ding hi,
Vaan daituite hong luangding hi.
A thu sung kibual leng, A Kha sung kidiah leng
Ama thu ah lungkim leng;
Ih lunggulh nate thei, Ih tangsap nate nei,
Ih ngaihsutna sang in,
Hong pia nuam zaw amah muang peuh leng.
Haksatna hong tun ciang’,
Lungkhamna hong tun ciang,
Gilkial dangtaak ih tuak ciang;
Pasian mai zong zaw ni, Pasian mai-et zaw ni,
Midangte muan ding sang,
Zeisu kumpi muan ding hoih zaw hi.
I gitlohna pan in, Ih lungsim niamkhiat in,
I Topa kiang zuan dih ni;
I lungsim sungkhia in, Ih mawhna pulak ni,
Tua hi leh ih gamsung,
Thupha hong pia’n hong damask ding hi.
Views: 35


text:
Matthaia 4:4-5 leh Luka 4:5-12-ah Lal Isua thlêma a awm thu kan hmu a. Thlêmna a tawh chhoh dân indawt (order of temptation)-ah hian, Matthaia chuan Biak In chhip aţanga zuangthla tura Thlêmna 2-na, Khawvel lalram Thlêmna 3-na angin a record a. Dr. Luka thung chuan, Khawvel lalram Thlêmna 2-na, Biak In chhip aţanga zuangthla tura Thlêmna 3-na angin a record thung si!? Engtia sawi rem tur nge ni ang?
Tuesday, October 21, 2014
Lal Isua Thlêmna Tawh Dân Record Hi Ava In-Ang Lo Ve???
Posted by Dr John Hlychho at Tuesday, October 21, 2014
1. Thuhmahruai
Matthaia 4:4-5 leh Luka 4:5-12-ah Lal Isua thlêma a awm thu kan hmu a. Thlêmna a tawh chhoh dân indawt (order of temptation)-ah hian, Matthaia chuan Biak In chhip aţanga zuangthla tura Thlêmna 2-na, Khawvel lalram Thlêmna 3-na angin a record a. Dr. Luka thung chuan, Khawvel lalram Thlêmna 2-na, Biak In chhip aţanga zuangthla tura Thlêmna 3-na angin a record thung si!? Engtia sawi rem tur nge ni ang?
Matthaia 4:4-5 leh Luka 4:5-12-ah Lal Isua thlêma a awm thu kan hmu a. Thlêmna a tawh chhoh dân indawt (order of temptation)-ah hian, Matthaia chuan Biak In chhip aţanga zuangthla tura Thlêmna 2-na, Khawvel lalram Thlêmna 3-na angin a record a. Dr. Luka thung chuan, Khawvel lalram Thlêmna 2-na, Biak In chhip aţanga zuangthla tura Thlêmna 3-na angin a record thung si!? Engtia sawi rem tur nge ni ang?
2. Matthaia Leh Dr. Luka Record Dân A In-Ang Lo
A chunga Bible châng kan sawifiah tur ang chi khi hmun dangah pawh a awm nual a. Theipui kung hauhlum chungchang (Mt.21:18-19, Mk.11:12-21) leh Rawngbawlnaa Tiang ken chungchang (Mk.6:8, Mt.10:10, Lk.9:30) te pawh he thu nen hian case in-ang an ni. Nakina kan la sawi tur tho a nih avangin dah ţha rih mai ila. Helai Bible thu-ah hian inkalh emaw, dik lo emaw a awm lo tih erawhchu hre hmasa ber ila. Bible bu hrang hrangte hi a Ziaktu an hrang ang bawkin, an Ziak dân kalhmang leh an Ziak duh dân-te, an uar duh lai-te a hrang vek a ni tih hre reng ila.
3. Matthaia Record Dân
Matthaia 4:5-ah chuan “Chu mi zawhah chuan (Greek tote. English ‘then’)…” tiin thlêmna 2-na a tawh dawnin a inziak a. Biak Inchhip zum aţanga zuangthla tura a thlêmna a hlawhchham hnu chuan, Diabolan a thlêmna 3-naa a thlêmdân chu hetiang hian a inziak leh a, “Tin, Diabola chuan tlângsâng takah a hruai leh a…(Greek palin. English ‘again’)” tiin a inziak a ni.
Heng ţawngkam 2 (adverbs – chu mi zawhah chuan, a hruai leh a) a hman-te hian Matthaia ziak lan duh leh sawi uar duh lai chu a rawn tichiang ta nghal a. Matthaia hian thilthleng indawt dân (order of events) a ngai pawimawh hle a, thilthleng chanchin lam mai piah lamah, thil thleng chu a indawt dân dik tak angin a rawn sawi tihna a ni nghal a ni.
4. Dr. Luka Record Dân
Dr. Luka erawhchuan, a chunga kan tarlan thlêmna 2-na khawvel lalram thlêmna inţan dawnah khian, “Tin,” (Greek kai. English and) tih ţawngkam mâwlmang tak leh “Tin,” (Greek de. English but/then) tih ţawngkam pangngai bawk a hmang a ni. He thil aţanga lang chiang chu, Dr. Luka hian thilthleng indawt dân (order of events) lam a ngai pawimawh vak lova, thilthleng chanchin chiang taka sawi leh tarlan chu a tum ber a ni tih a lang chiang hle a ni.
Greek kai leh de tih lai tak hi Mizo ţawngah chuan “Tin,” a inti vek mai a! English-ah chuan and leh then a hmang thung a, English hian a ţawngbul lam hi a hnaih (phawk) deuh mai thei.
5. Matthaia Leh Dr. Luka-te Ngaih Pawimawh A In-Ang Lo
Hemi chungchang tihchian nan Dr. Luka ziak aţang ngei hian lachhuak leh nghe nghe ila. Dr. Luka hian Lal Isua rawngbawlnaa thilthlen dân indawt dik tak (order of events in Jesus’ ministry) lam hi a ngaih pawimawh loh-zia a lanna chu Luka 4:16-30 ah Nazareth khua, a seilenna khuaa Lal Isua hnawn thu kan hmu a. Lal Isua ngeiin “Kapernaum khuaa thilmak a tih thu” Nazareth khuaa miten an sawi chu a sawi chhuak a (v.23).
Mahse, Kapernaum khua a tlawh thu hi Luka 4:31-37-ah a inziak chhunzawm ta chauh a ni tih kan hmu! Hemi awmzia chu Nazareth khuaa a lo luh hma hian Kapernaum khua hi Lal Isuan a lo tlawh daih tawh a, thilmak pawh a lo ti daih tawh tihna a ni. Chutihlaiin, Dr. Luka chuan Nazareth khuaa Lal Isua a lo kalin Kapernaum a tlawh thu hi a sawi chauh si a ni!
Hei hian, Dr. Luka thil record-ah hian thil thlen dân indawt (order of events) aiin ‘thilthleng chanchin’ hi a ngaih pawimawh ber a ni tih a rawn nemnghet leh a ni. Chuvangin, Bible Scholar ţhenkhat phei chuan Dr. Luka hi chuan Lal Isua chanchin leh rawngbawlna a record-ah reng reng hian a ngaih pawimawh apiang a ziak hmasa zel niin an ngai hial nghe nghe a ni.
0 comments :
Subscribe to: Post Comments ( Atom )
Popular Posts
-
TABLE OF CONTENTS: 1. World Alliance of Reformed Churches Opinion on Wrongful Convictions of Innocent People, 2. Jesus Christ ...
-
1. Thu Hmatheh: Kum 1986, Shillong-a lehkha zira ka awm laiin Mizo țhian zaho awmkhawm chu hnamdang tlangval hian “ Mizoramah dil li...
-
Sodom means “place of lime” and Gomorrah means “submersion.” These cities are notorious for their wickedness and rebellion agai...
-
The Meaning of Freedom - Remembering Indian Freedom Struggle (65th Anniversary of Glorious Independence, 2011)1. INTRODUCTION: The word “Freedom” is a popular word and has been used more than ever since the decision to dismantle the Berli...
-
King Solomon & Shulamite The Woman of Shulam In only one instance does the Song of Solomon identify the bride in the poem as...
-
1. THU HMATHEH Matthaia 21:1-22 chhung thu ațang hian Expository Sermon ngaihthlâk kan tum ang. A thui deuh dawn avangin Sermon 4-ah kan ț...
-
Introduction: Lal Isua thawhlehna hi Kristian-te tan a pawimawh em em a. Sakhaw dangte aia Kristian Sakhua a chungnunna leh a danglam...
-
Rank & Name & Mark Medical Group 1 Lalnunhrili 182.25 2 Lalhmingsanga 181.75 3 Lalremruati Chhakchhuak 177 4 Lalhmingm...
-
BIBLE KAN HRILHFIAH DÂN HI A DIK LO ELO??? (A Pawimawh Lutuk. Ulûk Takin Chhiar-chhuak Hrâm Rawh Aw)1. THU KAMKEUNA Bible hi mahni rilrêm zâwng leh kan awm dân milh (khawsak/nungchang support) tura kan hrilhfiah a, kan sawi-rêm a, kan faw...
-
1. Porn & Addiction - Sex Out of Context On a cold, dark night, there's nothing better than a blazing fire in the f...


text:
Kan Bible hi khawvêla Sakhaw lehkhabu thianghlim-te zinga upa ber, rintlâk ber leh do hlawh ber, mahse, chhût hnem ber leh ţha ber a ni. Judate leh Ringtute chauh ni lovin, Ringlo mite pawhin Entawn atân leh an Nun Kaihruaitu atâna an hman zinga mi a ni. India Hnampa, India Zalênna Tharum tellova sualchhuaktu – Mahatma Gandhi, Hindu kûlmûk tak khân, Hindu sakhaw lehkhabu Bhagavat Ghita aiin, Bible hi a chhiar nasa zawk a, Bible-a Lal Isua Zirtirna (Jesus’ Ideology) hmangin, Tharum tellovin (Non-violence/Ahimsa) India ram tân Zalênna (Liberation/Moksha) kha a sual-chhuak a ni.
Gandhi khân Thuthlung Thar Bu a chhiar aţangin, Lal Isua hi a ngaisâng êm êm a, Kristian-a inpêk hial a duh a. Mahse, khatihlaia British Kristian-te nungchang leh khawsa-zia khân a ti-beidawng lutuk a, “BRITISH ARE 3 B’s” a ti tawp nghe nghe a, Kristian-ah a inpêk loh phah a ni. Hetia a tihna chhan hi, British ho hian Sunday-ah Bible an chhiar a, Pathian an bia a, an hun dangah Zu (Beer) an in a, an rui a, an duh hunah Silai (Bullet) lekin, India mi an kâphlum leh a! Chu chu mak a ti êm êm a, Kristian nih a duh loh phah ta a ni.
2. DAVIDA AIA SUAL ZÂWK HI AN AWM THEI DAWN EMNI???
Mi ţhenkhat chuan, “KA THINLUNG ANG PU MI KA CHHAR TA” tia Pathianin Davida chungthu a sawi hi chu, a tisual a ni” tiin Lal Davida sualna leh fellohna hrang hrang-te huai takin an sawi ţhin (1Sam.13:14, Tirh.13:22). A ni lâh taka, Davida Sualna 5-te kha a turu rem rem asin! Davida anga sual turu hi ringtute zingah an awm thei dawn emni? tih hial tur a ni rêng a ni. Chutiang mi ni reng chung sia Pathianin “Ka Thinlung Ang Pu Mi Ka Chhar Ta” a ti thei mai hi thil mak tak a ni. Lal Davida Sualna/Bawhchhiat (Ex.20:13-17) turu tak tak-te hi lo enzui lawk ila:-
2.1. DAVIDA’N TUAL A THAT:
Lal Davida khân Thusawm Pêk 6-na bawhchhia-in tum rêng vangin, rilru chhe tak pu-in a sipai zinga mi Uria kha a that a ni (2Sam.11:15).
Thusawm Pêk 7-na bawhchhia-in a sipai Uiria nupui Bethsebi chu ît-in a uirê sak leh (2Sam.11:2-5).
Thusawm Pêk 9-na bawhchhia-in Vawi 3 lai DÂWT lian tak a sawi a. A dâwt sawi zinga pakhat phei chu Chhang thianghlim thu-ah a ni a, Puithiam Ahimeleka a thih-phah hial (1Sam.21:2, 1 Samuel 21:10-15, 27:10).
Thusawm Pêk 10-na bawhchhia-in Uria nupui Bethsebi a ît a, mutpui tumin a koh-tir a, a lo mutpui a, a uirê-sak (2Sam.11:2-4).
A chunga Lal Davida Bawhchhiatna 1-4 te khi Davida’n Pathian Thusawm Pêk 4 lai a bawhchhiat thu a ni a. Sualna/Bawhchhiatna serious tak tak vek a ni a, tihhlum phu khawpa sualna turu vek a ni. Tuna kan sawi tur, Davida’n Pathian Thupêk bawhchhiaa “CHHIARPUI” (census) a neih thu hi chu Thusawm Pêk tih lovah chuan Pathian Chunga Sualna leh Helna lian ber–te zinga chhiar tel theih a ni (2Sam.24).
A Chhan chu, Lal Davida hian hre rêng chungin, châk takin, tum rêng vangin Chhiarpui hi a nei-lui tlat (knowingly, willingly & intentionally conduct census). He thilah hian, Pathian chona leh Pathian hmuhsitna a tel bâkah, amah Davida chu pathianah a inruat tihna a ni thei bawk. Chhiarpui neih thu-a Davida sualna hi a turu-in, Thusawm Pêk 1-na a bawhchhia ang pawhin a ngaih theih, an ti hial. Hetiang Sualna Râpthlâk leh Bawhchhiatna turu ti reng chunga Pathianin a Rilru-put-hmang sawichhuahna atâna Davida a hmang hi chu a mak thlawt a ni!!?? Engnge a chhan ni ta ang? I chhui zui zel teh ang aw.
3. DAVIDA’N PATHIAN THINLUNG ANG A PUTNA-TE:
Mi pakhat chuan, “Lal Davida Sualna leh Bawhchhiatna ang hi chu, Ringlo-mite zingah pawh hriat-tur leh sawi tur a vâng khawp mai. Pathian Hriakthih ngatin hetiang êm êm-a Sualna nasa leh râpthlâk tak mai a ti duh mai hi chu hriatthiam a hârsa ngang a ni” a ti ngawih ngawih mai! Ni e, Lal Davida Thiltih-sual râpthlâk tak-te kha Pathianin a hmuh-hmaih hauh lo!! Pathianin Pakhat-tê mah kha a Hmuh-ţhelh theih hauh loh, AMAH PATHIAN RILRU LEH THINLUNG RAWN CHHÛNFUH (ANG) ÊM ÊM-TU DAVIDA ȚHATNA LAMPANG HI I HAN THLIR VE DAWN TEH ANG AW.
3.1. HMÊLMATE HMANGAIH TLATNA…
Pathianin a Hmêlmate min haw hlen ringawt mai lova min hmangaih tlat ang kha, Davida pawh khân a nei a. A Hmêlma hlauhawm tak, a Lalţhutthlêng pawh luah thei lova, thlalêra tlânbo-tirtu Absaloma kha a haw thei rêng rêng lova, a ngaihtuah êm êm a, “Tlangvâl Absaloma chu a dam alawm maw?” tiin a hmuh apiangte a zâwt a (2Sam.18:29,32). A Hmêlma Absaloma chanchin ţha lam hriat chu a duhthusam ber a ni.
Amah ti-hrêhawmtu, a Hmêlma hlauhawm tak Absaloma a thi tih a han hriat khân, “Aw, Absalom, i aiah han thi teh zâwk ila aw…” tiin a ţap hawm hawm mai a nih kha! (2Sam.18:33). Lal Davida’n a Hmêlma a hmangaih a, a lainat avanga a ţap-thâwm hi Lazara thlân bulah leh Kalvary tlângah khân, Lal Isua’n a rawn rûm-chhuah-puiin a rawn au-chhuahpui leh ta nghe nghe a nih kha! (Joh.11:35, Mat.27:46).
Amah tihhlum tum ngar ngar-tu Saula fapa Mephiboseth-a pawh phuba lâk ahnêkin dinhmun ţha tak a pe leh zêl te kha ava ropui êm! (2Sam.19). Ringtu dik tak i ni chiah em? lo indap mai teh! Hmêlmate hmangaih theihna, kan chhiatna tur zawng ngar ngartu (Absaloma) tâna ţawngţaisak reng theihna te, malsawm zui zel te, remchâng kan neih pawha an chunga phubâ lâk loh leh an chhiatna tura thil tih ve loh hi, Pathian nên-a inzawm tlat nun neitu, Pathianin “ka thinlung ang pu mi” a tih kha a ni (Mat.5:38-48, 1Joh.3:1, etc.).
3.2. HMÊLMATE NGAIHDAM THEIHNA…
Lal Davida khân, a Hmêlma hlauhawm ber Absaloma kha a Thinlung chhungril ber aţangin a Ngaihdam a, inrêmna siampui a duh reng tih a chiang hle. Phuba lâkna hun remchâng a neih pawhin a kut a lek duh lova, “Keimah avang talin, Tlangvâl Absaloma chu dîm takin va ti ang che u aw..” a ti lawm lawm a nih kha (2Sam.18:5). Lal Davida duhthusâm chu, a Hmêlma, amah tihhlum tumtu Absaloma nên khân, dam leh hrisêl takin intawng leh sela, “Absaloma khân a ngaidam tawh a ni tih kha hria sela, inrêm takin khawsa-ho leh thei sela” tih chu a duhthusâm, a au-hla leh a ţawngţaina a ni, tih a ţawngkam aţang khian a lang chiang hle. Hei hi Pathian rilru dik tak chu a ni, Hmêlma kan nih lai pawha min hmangaih a, a Fapa min la pe phal cheu mai hi ava mak êm!!(Rom 5:10).
Lal Davida chu a Hmêlma hlauva a tlânchhiat dawr dawr lai chuan, Saula Chhungte zinga mi Simeia chuan, ânchhia a lawh a, lungin a dêng a, a vawm a, vaivutin a theh a, ‘thisen chhuah hmang, i sual man i hmu a nih kha, Beliala mihring (Satan incarnate)’, tiin nâ takin a ţawngkhum a ni. A Sipai huaisen Abisaian Khandaiha sah a tum chu, Pathian Thinlung ang pu mi Davida’n a phal lo, “LALPA TIRH A NI. LALPA’N A ŢHA LAMIN MIN THUNGRULH LEH MAI ANG” a ti thei tlat zu nia! (2Sam.16:5-14).
Davida dinhmunah hian keini ang chu ding ta ila, kan Sorkar lai ni bawk se, kan Thuneihna hnuai ni bawk sela chuan, kan che nâ teh ang chu aw!! “Vawi 3 ka ngaidam tawh, a zing lulai êm mai… engnge a nih vei…” tiin, kan Sipaiten an dah-ţha nghal thuai ngei ang.
Mi Ngaihdam theih loh i nei a nih chuan, Vânram kai inring buai duh suh. Miin ngaihdam an dil leh dil lovah a innghat lo. Davida nun leh thiltih aţangin in-enfiah la, nangmah tihlum a, tihchhiat vek duhtu che Absaloma kha, i rilru thinlung chhungril ber aţangin i ngaidam thei em? I ngaidam a ni tih i lantir thei em? tih kha a pawimawh lai ber zawk chu a ni. Ngaihdam a hnêk a, a chhiatna tura thil ila ti-chhunzawm cheu a nih phei chuan, Meidila kal tur mai i ni e, khawvêlah hian piang lo law law la i tân a ţha zâwk ang (Mat.6,18, Mark.11, Eph.4:32, Kol.3:13, Heb.12:14, etc.).
3.3. SUAL PUAN, SIM LEH SUAL NAWN TAWH LOHNA…
Lal Davida kha a Sual turu-in, a Bawhchhiatna kha ava pui êm!! Mahse, Pathian hian Sual ngaihdam theih loh a nei tlêm asin! Davida khân a sualna-te avang khân, a inchhîr a, Pathian hnênah ngaihdam a dil a, Pathianin a ngaidam chiang hle tih a Hlaphuah 73 te aţang hian a hriat theih a ni.
Sâm 150-ah hian, Davida’n 73 lai a phuah a, a “Sual-puanna leh Inhlanna Testimony” pawh a ngial-a-nganin a awm a ni (e.g. Sâm 51). Bethsebi laka a uirê lai leh Chhiarpui a neih lai khân, a Tihsuala a Inpuan mai bâkah, Hrêmna kha midangin an tuar ve a duh lova, “Ka lo sual ta a, dik lo takin thil ka lo ti ta a ni. I kut chuan keimah leh ka pa chhungte min khawih zawk rawhse” tiin Pathian hnênah a ngên a nih kha (2Sam.24:17). Zoramah chuan, Sualna leh Hârsatna thlêng mêkah hian, Sakhaw Hruaitu leh Ram Hruaitu Tumahin Anmahni Mawhphurhna (tihsual)-ah an ngai lova, midang an puh fai vek zawk!!!
ZORAM KRISTIAN-TE SIMNA LEH LAL DAVIDA SIMNA IN-AN-LOHNA LIAN TAK MAI CHU, “SUAL SIM TAWH, TIH-NAWN TAWH LOHNA” HI A NI. ZORAM-A RINGTUTE CHUAN, SUAL KAN SIM TAWH HNU PAWH, KAN TI-SUAL-NAWN LEH A, KAN SIM-NAWN LEH ŢHIN!! LAL DAVIDA SUAL SIMNA ERAWHCHU, A SUAL-NAWN THU KAN HMU TAWH LOVA, A SIM-NAWN THU KAN HMU BAWK LO!! VAWI KHAT TIH-SUAL LEH VAWI KHAT SIM KHA A TÂWK ÊM ÊM A NI.
Lal Davida Simna hi Lal Isua pawh khân, a ngai pawimawh hle tih a lang. Uirê-nu hnênah khân, “KAL LA, TISUAL LEH TAWH SUH!” tiin a hrilh a ni. Uirê-nu hnêna Lal Isua thusawi hi mi tam tak chuan, Lal Isua’n Uirê-nu a hauhna emaw kan ti mai thei. A ni awzawng lo mai! UIRÊ-NU HNÊNA, “KAL LA, TISUAL LEH TAWH SUH” A TIH HI, LAL ISUA’N PA PATHIAN RILRU DIK TAK A PUANCHHUAHNA LEH PATHIANIN MIHRINGA A THIL BEISEI PAWIMAWH TAK MAI A SAWICHHUAHNA A NI ZAWK A NI. Kan Pianthar a, Sual kan sim hian kan Sualna ngaiah leh min bawihtu Setana hnênah kan kir leh tawh tur a ni lo, a tihna a ni (2Pet.2:22 etc.).
4. PATHIAN RILRU PU TURIN IN-ZIR ZÊL A NGAI…
Lal Davida Nun aţangin, Pathian Thinlung (Krista Rilru) hi a put theih a ni tih kan hre tawh a. Tirhkoh Paula chuan, Taksa leh Rilru Pathian Hnêna kan Hlan Pumhlumna aţangin, Ringtute hian Krista Rilru kan Hrethei a, Krista Rilru Kan Pu thei a ni, a lo ti tawh rêng a nih kha (Rom 12:1-2, 2Kor.2:10-16, Phil.2:5-11). Pathian rilru leh duhdân hi vawi leh khata hriat nghal vek a, tih-nghal vek theih chi a ni lo.
Thlarau Thianghlim ţanpuina kaltlangin, Bible chhiar aţang te, Ringtute Inpâwlkhâwmna aţang te, Pathian Fak leh Chawimawi aţang te, Rawngbâwl/Thilţha tih leh Fianrial ţawngţaina, etc. aţang te-in, Lal Isua Krista Anna kawngah Nitin kan ţhanglian zel dawn a ni (Mika 6:8, Tirh.2:42-47, 17:10-12, Rom 12, Eph.5, etc.).
Pathian Thinlung Duhawm Tak Lanchhuahna Ropui ber - a Hmêlmate a Hmangaihna chungchang hi, Pathian leh Mihring, Lei leh Vân thlunzawmtu a ni. Pathian Khawngaihna leh Hmangaihna mak, mawi leh duhawm, Sual hmun thim ber pawh thleng zo, Sual bawiha tâng, lungngai, mangang, suala bo hnu-te min zawng a, a Fapa min pe phal a, kan Sualte mi ngaidam duhtu, Hmangaihna hi a ANPUIA A SIAM MIHRINGTE hian kan chan leh neih hi a phal a ni. Min Hmangaihtu, Zirtirtu Ropui chuan, kan Hmangaih theih loh leh kan vei theih loh-te hi Hmangaih dân leh vei dân min zirtir thei a ni.
“LEARNING TO LOVE THE PEOPLE YOU DON’T LIKE”


text:
Saturday, July 4, 2009
Chukchu!
Chukchu* te hi rannung maksak tak an ni. Mithiam ten an sawi dan chuan, "Atom bomb pawh hi puak in mihring te hi mang vek mah ila, chukchu te hi chu an dam chhuak ang" an ti thin. Tak tak nge chu ka hre lova, mahse an damkhawchhuana hrui hi chu a fei hian ka hria.
Zanlaai han thawha, eng hmeh rual a thimtham chuha an tlan dial dial hmuh chang hi chuan mit a kham duh phian a, tin eitur te an lo bawm ang tih a hlauhawm bawk si. An tam viau phei chuan an inthlah pung zel ang tih hlauhna nen, ral te beih a beih ka tum ta a.
Indona chu kan tan ta, tel, spraying bottle leh deltamethrin* (Buttox)nen ka tang a, an ni lam inringlo chu ka bei ta. Chhunah chhuar ka dah ruak a, ka phuh ta ser ser mai. An kalkawng awm nia a ka hriat te chu bang kil nen ka phuh chhuak vek a, a rim a reh hnuah bel te leh thildang, chhuar a mi chu ka dah let leh a. A ni, heti hian a lo awm ta a, zana ka thawh chuan an lo thal phung mai. Kar khat a liam ta, eng hmeh en ruala tlan hmuh tur an awm ta lo. Ka hneh ta nilovin, ka tur a la thawk a ni ang e.
*Chukchu- Common cockroach (Periplaneta americana)
*Deltamethrin- Insecticide, neurotoxin(common trade name Buttox, K-Othrin)- He damdawi hi a hmang thiamlo leh instruction uluk taka chhiar peihlo chuan hmanchiloh! Tin, thosilen chhiah, malaria venna atana an hman k-othrin pawh hi deltamethrin tho a ni, mahse a concentration a chak vaklo. A bur khat hi tui nen a pawlh dal fe hnuah hman chauh a ni. A haw tan chuan tlem a thak neuh neuh a thlen ve thei a, mahse a nasa lem lo.
Chukchu chalk- Chukchu chalk ah pawh hian deltamethrin tlem an telh .
Posted by vana at 10:46 PM 13 comments:
Subscribe to: Posts (Atom)


text:
Friday, October 12, 2012
KA MIMAL NUN ANIA..
KA MIMAL NUN ANIA..
Dated: 10th Oct. 2012
Mahni vei zawng leh tuipui zawngte, tapchhak zawla phun liampui mai mai thin kha tunah(internet awmhnu-ah)chuan kan phunchiarna khua a lo zau ta hle mai a. A zau ta viau e tilo chuan mahni vei zawng han phunchhuahpui tur meuh chuan a hautak angreng hle lawi si. Lei leh ka-a sep zuah zuah ngawtah chuan a thlun phelh ang zur zur pawh kan lo ni mahna, mahse a ziah lamah erawh chuan sawi tum ber ‘pum thelha-thelh’ ka ching dawklak phian a. Rilru chak “lutuk” vang nge; chakloh lutuk vang nge, “type” muan lutuk vang ni ber dawn ni, ka sawi tum ber ka thlen hma te’n thu dangah ka pakaia, anih loh leh ziah tura ka ngaihtuahsa diam tawhte kha ka theihnghilh hman vei thul. Phunchiar viau-e ti lo chuan engkhaw ruaia in chhuahloh chang a tam thin hle mai. Chuvang chuan thluaithlum lovin, a saseh ah tak khel nghal chawt ka’n rilruk ve ngawt a, thluaithum tum ta pawh ni ila ka hlawhtling kher awmlo e. A sappui tawng takin,”facts and figures” lam pawh tlawhchhan em em lemlo-in, I han thial ve hmiah hmiah mai ang hmiang.
Khawvel hmasawnna leh changkanna in a ken tel tlat, mahni neih leh chanvo humhim tulna leh mimal nun zalenna ngaihpawimawhna-te’n kan Mizo vantlang-nun leh khawtlang leh chhungkua min nghawng dan hi ngaihtuah angai ve ta viau in a lang. Keini takngial pawhin kan hriat ve phaka thupui hlapui tlinglo, thenawm khawveng-te inkara ‘a tura’ kan ngaih mai thin te pawh tunah chuan a danglam zo ta. “Mai leng an um ngailo”, ti thin te khan tunah chuan a um theih zawng zawng kan umin, um tur siam belh dan hial kan dap fo ta mai a. Khaw-sarih do aia thenawmte do hreh thin kha Ram, kutphah bawk emaw lek neihbelh duhna avangin thenawm mai nilo, pianpui unaute pawh inhmelmakin inkhin hial kan lo duh ta zel mai. Kan incheina thaber leh mawiber mai- “kohhrana ka nihna” nena inmil-lo baksaka kan chet chang lah a tam. Chutih rualin chu kan nihna ngei hmang tangkaia, awm leh awmlo pawh thlulo-a lalhrawt duh lah kan bo hek lo! Biak-ina kan biaka kan fak ho dial dial thin Pathian ngei mai kha pawn lamah sawichhiatna leh anchhelawhna remchang kan insiamsak tawn zut mai zawng a nih hi. ‘Inngaitlawma’ chanchin sawia, tlawm in zirtir thinte tho khan,”ka mimal chanvo leh dikna” ania ti zelin tlawm zawka tan chu thih hreh takin kan hreh a. Mi tam takina kan chang thlan,” I biang lehlama bengtu chu…” tih leh a tlukpui chang tamtak te nen khaikhina kan nunzia in per san takzia te hi! Mimal dikna leh chanvo humhim hi a pawimawh thlawta, mahse mahni hmasialna hi engtin nge ni ta ang le? Kan fing tulh tulh-a, lehkha kan thiam telh telh-a, kan khawsak a awlsam tial tial-a, a ni, kan lo changkang ta hle mai. Mahse chu’ng kan hmasawnna te chuan mahni chauh hamthatna tura Dan leh Hrai hriatna kawngah min thanharh tir aniha, kan ‘zozia’ leh kan mihring mihrinna(Humanity) a tihhlum si chuan kan hmabak a ko viau thei a ni. Kristian-e Tian lo-e, inpeizawn tel tela, a huho-a chengza tur leh mamawh inphuhruk tawn theia siam/din kan ni si a. Tanpui leh chuang ngailo ber ber anga lang leh inngaite meuh pawh hian engtikni emaw berah chuan tu-emaw chu kan mamawh tho tho si thin.
Thangthar leh thalaite-ah mahni inngaihpawimawhna hian nasa takin bu a khuara, a khuar mek zel bawk a. Kan rilremloh zawng anih phawt chuan enganga thu tha leh lukhawngnei pawh nise kan bengkhawn duh ta mang hauhlo; ka mimal nun ania, a sawi phak a awmlo kan ti sam et ta fo mai. Keima nun chung ngeiah chuan ka thuneihzia tlangaupui piap piap mai chu ka duhloh zawng leh zawm peihloh zawng thilte lak atanga tlanchhiatna leh inphenna remchang berah kan hmang zel ta mai a nih hi. Kan lama tang tlat leh kan mimal nuna thuneihna min petu Dan leh Hrai te chu mahni kutphah ang maia chiangin kan hria a. Media leh zai lama kan mi ngaihsan tak tak te lahin,”It’s my life…” tiin min lo cho phur sauh sauh mai bawk si nen. Aia up ate zahna a bo phah ta tial tiala, kan nu leh pa te meuh-in min zilhhau pawhin mahni kuanglo nawr-ah kan chhuah zawh tak hi. Tharum thawhna hi a that chu a tha hauhlo ngei mai, mahse ka ti dawn! Pa in a fa chu, a that zawkna turin a thunun ngamlo-in; Nu-in a ril a-rah chu hmangaihna ‘mitmeng’ avangin a hrem thianglo ang maw? Inhumhim kan tum lutuk na lamah hian kan inti chhe zo ang tih hi thil hlauhawm tak a ni ve tlat a ni. Thununna dawnglo chu fa-tak an nih ngai loh thu-te leh naupang rilrua atna bet tlat tibo theitu chu talhfiak a ni tih Mifing Solomona’n min hrilh lo em ni? Dan leh Hrai siama tidanglam theitu ni mah suh ila, mahni inngaihhlutna-in min eizawh lohna tur tala inven hi kan tih ve tur a ni ngei ang le.
Hmun tamtak leh hun tamtakah sikul naupangte uchuak taka hrem an nih chanchin hriat a lo ni fo tawh thin a,sawi zui atan pawha itawmloh khawpa rapthlakte pawh a lo thleng tawh a ni mahna. Amaherawhchu, thunun ngai mihringte hi intlawn/infuih satliah ngawt hian hlawhtlinna ram ropui hi kan inthlen zo lo ang tih chu hlauhawm tak a ni. Thunun(disciplined) loh mihring hi chu ransa aiin kan lemchuang tehchiamlo thei tlat a ni. ‘Tunlai Dan alawm’ ti zelin mahni tanghma hai kawngah kan intlansiak ang a, a tawpah keimahni leh keimahni kan in chu hlum zo mai reu reu ang e.
Mi koham leh fing vervekte laka kan inven nan Mahni Dikna leh Chanvo-te, Mimal Zalenna-te leh Mimal Nun-te kan hum thiam hi a tul narawh e. A hum dan kawngdik hre turin Dan leh Hrai-te pawh kan bel hle tur a ni ngei ang. Mipui mimir zah phurhnan leh mahni tanghma haia mahni robawm chauh tih muk nan erawh ni lul lo se; Zahawmna hi phut chhuah ni lo-in hlawhchhuah a tul si a, sum leh pai ni lovin inngaihtlawmna-a lei tur a ni si. Kum sangsawm tam pawh liamin, khawvel hi la awm zelin, changkanna suangtuah phakloha mak leh danglamna pawh thleng se, mihring mihrinna(humanity) leh kan 'Zozemawi’-te hi zawng tin zai reltir lullo ila. Dan leh Hrai chu zahtak chungin a danglam dan mil zela chenpui kan zir thiam a tul fo ang le!
Posted by Thinawrha at 2:13 AM 1 comment:
Subscribe to: Posts (Atom)


text:
By Dr. Lal Dena* Regular Contributor.
Mihrang an kim ta nawh,
Khawtlang daingul thing ang an tlu ie
Khawvel ram hnu tieng an sawn a
- Pastor Thangler.
August 28, 2010-ah Hmar Literature Society Executive Committee-in ditsakna thlaithleng Hmar Inpui Office, Rengkai hmuna an lo siem chu kil dingin David K.Zote, Deputy Registrar, Manipur University leh kan hang fe a. Zanah Sielmata ka inah ka zal hadam hnung dar 12 vela, ruol ngai um Paula Pakhuongte-in muol a mi lo liemsan thu hrilin ka um a; kan ro a, khuo a suksawt bawk. Thla inhek metin ka in sawng tukver inhawng kawng elah a hung khaw a; nunhlui ram Zawlkhawpuia kan tuolchaina le Lientinkai sikul (NEIGM)-a kan kai lai dam ka zuk suikir a; lung an leng vawng vawng ngei ie.
Paula leh hin kum khat sunga pieng kan nih a. Pherzawl High School indin a hung ni khan Mizoram le India hmar sak hmun dang danga inthawkin Pherzawl High Schoolah khan an hung kai tawl a. Hostel bawl hma’n High School student khuol ralainthawka hung kai hai kha mi inah an um tawl deu tak. Khanglai khan Lalrimawi Pakhuongte (tuta Pudaite ni ta hi) hung nunghak tan lai vel a ni bawk a, a upa Ruolneikhum leh khan an hung kai ve a, a hmel kha chu a tha hem hem kher el, a bienghai dam kha chu Shimla Theibuot (apple) ang elin a sen ham el a nih. Khang laia nunghak dang hung kai ve hai chu ka u Lalhlupui, Fimneizo, Rolienpui, Phirchawng, Huoli (Kuruvila), Liensung le Rokimi Saituol hai an nih. Hi lai thu ka hung ziek lang kherna san chu Rimawi kha hun iemani chen Paula hai inah a um nghe nghe ti ka hril nuom lei a nih.
Paula hai ureng hi keini ureng ang bawka pieng dan thiem an nih a. Pasal po an dum lul a, nuhmei po an ngo hle thung. Paula’n farnu Famkim (Kimte) tak tak kha, a hun lai khan chu a hmel a thain a duoi ve naw, hril hat hat a tling a nih. An upa Thangkung kha Tamu lai vel sawn a la khawsa niin an hril, iem a chang pei ti ruok chu ka hriet ta nawh. An pa Kapthang kha perkhuong zuta hla insaktir thiem taluo ringawt el kha a ni a; “Jerusalem ka in in nuam” ti dam kha a kutpar inthin help hlepin a hei nawt vel kha chu hmu nuom a umin ngai nuom a um thei ngei.
Lengna tlang an dang ta leiin Paula leh hin chanchin inhre paw lovin kum tam tak kan um a. USA-ah a um hnungin, iengtin tin amani kan inbiek paw nawk thei a. Phone le emaila chanchin inhril tawnin kan inbiek hlak a. Zawlkhawpui (Pherzawl) chanchin ka ziek mek lai a ni leiin, “Keiin a sut man hung tum vawng ka tih” a ti a. Ama thangpuina leiin Zawlkhawpui Chanchin sut theiin a lo um a. Chu baka, a nu le pa, Kapthang le Batchawng hrietzingna dingin khawtlang ta ding rawsawt bel lien a hung thawsa bawk..
Paula kha mi thil phal taluo a ni a. Pherzawla a ruol pawl ngei bik zuol Rothang khawm sum sang nga chuong zet a hung thawn a. Ka sangnu Manthang khawm a tlangval lai khan a lo mel deu a ni awm a, sum iemani zat a hung thawn ve bawk a. An nu thi zo khawsawt lai a ni bawk leiin, tuorpui a um khawp el iengkhawm hlak ei zuk thaw thei si nawh. Chun, a tlangval laia a hmangai em em Hmuizawla um, an sunghai leia a nei thei ta naw chu a la hung hriet vang vang a. Chu nu chu Tuithapaiah a hung inzin hlauva, Imphal-ah ko thlaa phone-a inbiekpui a rawt a. Iengtin tin amani hun remchang a hung inher suok a, chu nu leh chun ka inah(University campusah) tele-bawngte’n an hei inbiek chu a ni kha tie! Sawt fu an inbieka chu an dit khawp naw hmel ngei. An nufaa hmang dingin sum ieng zat am a hung thawn ka hrietpui ta nawh a, a hnung peia an chanchin khawm ka hriet zui tah nawh. Upahaiin ngaizawng hlui le thil inpek chu behna tawm khawm a la hlawng bik an lo ti hlak kha tie!
Zawlkhawpui Who’s Who-ah Paula chanchin hieng ang hin ka lo ziek a:
Paula Pakhuongte hi Kapthang le Batchawng nau pasal pahnina, May 15, 1939-a Pherzawl-a pieng a nih. Naupang chite a ni laia inthawka nu le pain an lo inchuktir anga Kristien nun dan, Kohran thilthawna le Sande sikul-hai thataka kaia, kai tam lawmman le ekzam lawmman kum tina dawng hlak a nih.
Kum 23 a niin Ngurte (Tuithaphai) khuoah M.E.School-a Headmaster sin kum 1963-64-a a thaw laiin Lalpa leh an lo intuoka, a sin chu a chawlsan nghal a, Lalpa rawng bawl ding le a nuom ang anga a hmang dingin an pek nghal a. Lalpa chun a thu inchuk dingin a lo ko zing hi a lo nih a, Madras khawpui panin Hindustan Bible College-ah admission a hmuh a. Amiruokchu, a Halelui ri le tawnghrietlo hi College-a thuneituha’n an pawm thei naw leiin chu College-ah chun an chuk zawm thei tah nawh a. Pathienin hmun remchang lem, a Halelui theina hmun Kerala State-a Adur Bible College-ah hmun a lo ruot pek lema, chutaka chun kum thum an chuk hnungin G.Th dikri chu October 28,1969 khan a lo hmuh tah. Lalpa’n a rawng bawl dinga a kona hmun United Pentecostal Church of Myanmar-a Director-in Rev.George Sham, Canada mi chun appoinment kum 1969 vek chun a lo pek tah. Yangoon khawpuiah ipte bangna ding le member pakhat khawm nei lovin harsatna tiem senglo ner thlengin rawng a bawl tan a. Maktakin Lalpa’n a hmanga, kum khat a tling hma’n khaw sawmpathumah Kohran a phun hmana, member sanghni zet Lalpa’n a pek hman. Mani in lum tieng khawm inlawi hman lek lo le nuhmei khawm nei hman lovin kum thum sung chu ramlak sina a buoi a nih.
March 23,1972-in Liani Khiangte leh Rev.J.Thangthuam-in kut an suitir a; March 29, 1972 vekin Rev.Harry E.Scism chun namdetna a lo pek tah. May 23,1986-in Twin Cities University, U.S.A.-ah B.A.Th dikri a lak a; March 20, 1993-in M.A.Religion dikri chu South Asia Institute of Advanced Christian Studies, Bangalore-ah inthawkin a lo lak nawk tah. March 23, 1999-a General Missions Director a nina chawlsanin, Carolina University of Theology, USA-ah Doctor of Theology an chuk nawk a. Saphai khuma inchuk a tum tlat a; an ekzamna rizal a hung suok chun Mingo sawmriet lai a pakhatna tling thei khawpin Lalpa’n a thangpui. A mak hmu that leiin Ph.D candidate a hmu nawk nghal a; tuhin “The Origin of the Bible” ti thesis ziek dingin an singsa mek.
Pi Liani Khiangte leh nau pasal pahni le nau nuhmei panga hmeltha tak tak an nei a, sin thatak tak an thaw seng. A nau pasalhai James Hminglien le L.H.Thang-hai leh tuhin Frederick, USA-ah mani in ngei hluoin, car khawm an pa renga an changkim bak hiel an nei. A nuhmei le a nau nuhmei thenkhat ruok chu tuhin Yangoon khawpui, Myanmar-ah an la um hri. Zawlkhawpui val ram ropui le inhawi taka um sienkhawm “Ei Zawlkhawpui anga mawi le tha, ka ngainat hi ka la hmu ngai nawh. Lalpa’n Zawlkhawpui hi um pui zing raw se,”a ti chu! Ngaisang a um ngei”.
Bible Studies Doctor of Philosophy (Bs.Ph.D) dikri khawm chu International Theological Seminary, Bradenton, USA, chun September 29, 2009 khan Paula Pakhuongte chu an lo inhlan tah a. Theology an chuk tana inthawka a dikri hmu po po- G.Th;, B.A.Th.,M.A.R, Th.D le Ph.D- Pathien kuoma lawmthu hrilna ruoi November 22, 2009 khan Mizo United Methodist Fellowship chun Faith United Methodist Fellowship, Montrose Road-ah puithu tak le hnienghnar takin an nei a, USA-a Mizo mi un tak takin thutawi hrilna le chawimawina thilpekhai an inhlan hnungin Dr Hmar Malsawma-in hun kharna le ruoi inhlana tawngtaina a nei. Hieng lai huna khawm hin Paula hi kansar natnaa enkawl zing a lo ni tah a. An nu a hmangai tak khawm kansar natnaa thi a ni leiin ama khawm dam sawt an ring kher ta naw awm. Dikri lawm nia hla pahnina chang hnina-
Lungngaihna leh harsatna ten. Ni tinin min chim fo thin
Thina ten min chimbuai laiin, Ropuina ram mawi ka thlir thin
tiin an nu hmu kar nghakhla em emin mitthli pumin a sak ka ring. A hla chang tawpna an hang sak lem hin chu, inthena khawvel hi suoksan vat vat a nghakhla ta ka ring.
Ropuina ram ka thlen hun chuan, Lungduh ka then tate zawng nen;
Bang lovin Lalpa chu fakin, Lei nun reng kan ngai tawh lawng.
Hei hah! Khawvelah hin iengkhawm ei lutpui si naw a, iengkhawm ei suokpui thei bawk nawh. Ruol ngai um Paula Pakhuongte khawma dikri sei tak a lo lak hai po po chu maksanin rinumna le harsatna tam tak kara a rawng a bawl hlak, a Sandamtu angsungah hadam takin a lo chawl an ta khi! Inhnar a va um de!
Fe hmasa hai kir lovin an liem a, Fe nuhnung chu luoithli leh; Sulhnung suia inrumna.
*About the author: Dr Lal Dena teaches History at Manipur University


text:
Thil hlu leh manhla nei tur chuan kawng awl a awm lo. I lu-ah chhu lut rawh.
Internet leh a chhehvel sumdawng hovin ni 1 hnua cher dan damdawi, ni 3 chhunga hausak dan an ti thul. Hei hi hria ang che: Dawt Vek.
He course emaw he lehkhabu hi lei la, I duh duhna hmunah awmin I khawsa thei ang an ti a. A course emaw lehkhabu hralhna atang chiaha eizawng an ni hlawm. A hretu tan chuan a nuihzatthlak angreng.
Thil hlu leh manhla nei tur chuan kawng awl a awm lo.
Awl ni se mi zawng zawng an pian nalhin an cher vek ang chu.
Tunlai kan khawvel chenna hi a rang leh awlsam thei ang ber (internet, hnathawh, phone, etc) kawng kan zawng reng a. ‘Hmanlai’ a hnathawh taimakna leh tumruhna kan hloh zel bawk. Ni khata darkar tam tak lehkhazir, hnathawh aiin ‘hack’ leh ‘shortcut’ zawn kan peh zawk a.
Hemi vang hian thiam tak tak nei lo, hnathawh thatchhia, leh inchhungah nilenga internet (Facebook, Instagram, Whatsapp, etc) buaipui generation kan lo ni ta. Internet hi hman thiam chuan eizawnna, zirna, finna, atana kan hmanrua neih tha ber a ni. Kan pi pute neih ngai miah loh.
Kan khawvel hi danglam tawh viauin hre mah ila, hmana thuthlung kha a la dang chuang lo tih hriat a pawimawh.
Hnathawh taimak, tumruh, leh dawhtheih tluk a awm lo. He khawvel thiamna leh thiltihtheihnain engkim a hlan thei lo che. A thei a tih che pawhin bumna mai a ni.
I hun a liam zel. Darkar, ni, thla leh kum telin. I hriat loh chhungin mi thiltih I buaipuia I vir mai mai laiin I kum a lo upa chho zel. I tum kawng chu zawh la, harsatna lakah beidawng mai suh. I chhel man a nih loh pawhin I thatchhiat man rah chu I la seng dawn si a.


text:
¢ KL Rochama
President, FLAM
India ram state zinga hmasawn chak ber Gujarat state chuan kumin hian an State Golden Jubili an lawm a. Gujarat Ex-MLA Council huaihawtin May ni 9, 2010 khan Gandhinagar-a Town Hall-ah lawmna inkhawm ropui tak neih a ni. He inkhawma Guest of Honour ni turin min rawn sawm ve teh tlat a. Chief minister Pu Lal Thanhawla'n phal takin kal man min tumsak avangin a chungah FLAM member-te kan lawm hle a ni.
Jubili lawmna hi Gujarat Governor Dr. Shrimati Kalam-in a hawng a. Governor bakah hian Gujarat Assembly speaker Ashok Bhati te, agriculture minister Dilip Sangani te, Orissa information minister Prafulla Somah te, minister leh mi pawimawh dang engemaw zat an tel a. Minute 30 chhung zet thu sawina hun ka nei a, lawmawm ka ti hle.
Gujarat leh state dangahte chuan protocol (lal dan indawt) hi an zawm tha hle a. State-ah hian chief minister hnuaiah speaker, speaker hnuaiah minister-te an awm a. Speaker a awm hi chuan minister-te hi chu an kawi chuang awm ve mai mai a ni. Mizoramah ve thung chuan parliamentary secretary-te pawh hi speaker aiin an langsar zawk mah emaw tih tur a ni a. Democracy sokarah chuan Legislature, Executive leh Judiciary a awm a. Heng zingah hian Legislature hi hmahruaitu a ni a. Executive leh Judiciary-te hi chu Legislature-in dan a siam leh hmasawnna hnathawh tur a siamte lo tihlawhtling tur mai an ni. Chuvangin Legislature hotu ber speaker dinhmun hi a pawimawh em em a ni.
Gujarat-ah hian 'public leader'-te an zah thiam hle a. Ex-MLA Council pawhin an lehkhathawn reng rengah Ashoka Pillar an nem kai thin. Tin, ex-speaker, ex-minister, ex-MP, ex-MLA te pawhin an motor number plate-ah an nihna hi an tar vek a. Mihring tamna hmunah chuan hei hi a lo tangkai thei hle dawn awm e.
State Golden Jubili an lawm kumah hian Information & Public Relation Department hman turin cheng vaibelchhe 83 an dah a ni. Publicity atan ringawt pawh cheng vaibelchhe 20 an dah a ni. Kan Information & Public Relation Department-in kumina an Plan Outlay chu cheng vaibelchhe 21/2 (250 lakhs) chauh a ni! Thawm neih len a la harsa deuh dawn a ni.
Gujarat hi Mahatma Gandhi pianna Porbandar leh India tan zalenna a sualna Sabarmati khaw awmna hmun, India rama la (cotton) thar tamna a ni a. Mi tin mawl tein an inchei a, cotton hmanga siam thawmhnaw leh saree an hain, an bât vek a. Foreign thawmhnaw man to tak tak an ha lo a, Reebok leh Nike pheikhawk an bun lo a. Vawthlep man tlawm tê tê bunin chak tak takin an kal thei tlat. (Keini Rih artui phur ang maia khaw laia kan kal dulh dulh ang ni lovin). |awng thu-ah Gujarati tawng thiam an duh tawk hle. Tokyo khawpuiah Japanese hovin sap tawng engah mah an ngai lo te pawh an ang ka ti deuh!
Ahmedabad atanga Gujarat khawpui Gandhinagar hi minute 20 chhungin car-in a thlen theih a. Darkar khata Km 140 vela tlan erawh a ngai. Gandhinagar khawpui luh dawnah kawng chungah “Clean and Green City” tih lianpuia ziak a intar a. Hetiang ruahtui tlak tlemna, khaw ro em em, motor maktaduai chuang chhun leh zana tlan rengnaah hian engtinnge thing hring leh hnim hring a awm theih ang tih rilruin ka zawt a. Mahse Gandhinagar khaw chhung hmun tam takah kawng kam lehlam lehlamah ngaw an lo nei tha hle mai a. Chu bakah kawngpui pengthuamah te, office leh hmun pawimawh kawtahte hmun zau tak tak awhin pangpar an tivul chuk mai a. Rilru zim taka “Vaichheho” kan han tih thlak zente hian keini aiin Pathian thilsiam humhalh leh enkawl hi an lo peih zawk em ni tih te min ngaihtuahtir a.
Gandhinagar atanga Mount Abbu chu Km 300 dawn a ni. An Highway hi motor lian paruk a ruala tlan theihna tura siam a ni a. A laiah feet 6 vel an zuah a. Mawi em emin lehlam lehlamah feet khat vela sangin lung an rem a. Rawng dum leh var an hnawih tial a. A lai feet 6 awlah hian pangpar mawi tak tak a vul chuk a. Kawng sir lehlam lehlam hi feet khat vela sang bawkin lung an rem a. A laia lungrem ang chiahin rawng dum leh var an hnawih a. Keini ramah kawng bula pangpar phunte hi diesel leh petrol kang khuin a ur chhe zel si a. Highway kawng laia pangpar mawi taka an par thei hi an diesel leh petrol-ah thil dang an pawlh ve lo a nih dawn hi ka ti rilru a.
Prafulla Somal hi Orissa information & panchayat minister a ni a. Gandhinagar-a kan thlennaah air conditioner a lo thawk lo a. Zanlai a pel tawh si a. Ka inphelh ruak a, ceiling fan hnuaiah ka mu zangthal a. Ka thianpa, kei aia a leta thau dul kiar em em mai chuan dhuti a veng a, a khum bulah chuan a thingthi a, hmai leisiin a tawngtai ta a. “Eheu, milem bia ka lo tih thin pawh ka tluk lo a ni maw?” ka ti a. Ka tho a, ka khum bulah chuan thingthiin ka han tawngtai tha ve leh ta a. Somala hi Meeting-a kan kal chhuah dawn leh kan hawn apiangin a khum bulah thingthiin a tawngtai ziah thin a. Aizawla ka lo kir leh hnuah ka zu telephone a. “Tukinah a lo hawng a, Puria Lord Jaganath Temple-a tawngtai turin a kal leh tawh,” tiin a chhungte'n min lo chhang a. Pathian Nung bia inti, Thlarau Thianghlim chenchilh nia inngai Kristiante hian kan tih tak tak loh vang em ni ang kum 2000 a ral dawn tawh hnuah pawh India ram mipui maktaduai 1,100 zingah Kristian maktaduai 50 pawh kan la tlin theih loh hi ni ang le?
Gandhinagarah bawk han kir leh ila. Ka kal hmain chief minister Modi hmuh ka duh thu thiante ka hrilh a. Chief minister hi khawpui pawnah programme a lo neih avangin a minister zinga a rin ber pakhat agriculture minister Dilip Sangani-a'n min lo dawngsawng a. Prafulla Somal nen breakfast leh lunch-ah min sawm a. Somala hi pa lian, thau, dulkiar em em mai a ni a. Dilip Sangani hi aia lian leh dulkiar zawk a ni a. An pahniha bulah chuan kei chu ka zên thlarh mai a ni!
Somala nen hian kan damchhunga kan thil tawnah record kan siam ve ve a. Gujarat-ah hian theihai a tam em em mai a. Lunch-ah hian thil dang tam tak an chhawp bakah theihai lian chi, a thlura zai phel an chhawp teuh a. In neitunu chuan kan thlengah a rawn chhung vûm thûr mai a. Kan ei zo dawn tihah a rawn chhung khat leh zel a. A tlem berah theihai lian chi pum 6 vel chu ka eiin ka hria. Ka thianpa Somala hian kei aiin a dawng hlawk deuh a, pum 10 vel a ei a ni.
Puar tawh nak alaiin chaw ei apianga an in tel bawnghnute dah tawk tui fi deuh ri riai hi no lian deuh maiin in loh theih lovin min han chhawp leh a. Thil dang pawh ngaihtuah hlei thei lovin pum dawm chungin Ahmedabad-a Sardar Valabhai Patel International Airport panin kan tlanchhe ta a.
Heti taka Gujarat state-in hma a sawn chakna chhan hi chief minister chak (dynamic), remhria leh hlemhle lo an neih bakah thingtlang hmasawnna ngaihtuah turin Panchayati Service Commission an din a. He Commission hnuaia thawktu 2,00,000 chuang zette avang hian thingtlangin hma a sawn chak phah a ni thei bawk. Gujarat sorkarin hmasawnna ruhrel leh programme a duan dante chipchiara sawina hmun a awm lo a. State hmasawn tawh zawkte thil tih dan Mizorama kan tih ve theihte hi zir taimak a tul hle.
Monday, June 28, 2010
Gujarat State Golden Jubili Lawmna
¢ KL Rochama


text:
Hringnun hi kan duhdan ang leh kan remruat angin a kal lo fova; mihringte ngaihtuahna atanga kan hriatthiam phak bak ai hian he khawvel thil inher vel hi a thukin, a ril zawk fova. He ramsa chikhat, ke pahnih hmanga vak kual vel thin hian khawvelah hian chungnung ber ni a inchhal chung leh, a ramsapuite tana Khuanu siam nia inngai chungin a inhrosa kual vel a. He lei dam chhung ni thleng hian chhut chhuakin, tuifinriat thuk ber berah leh khawvela tlangsang ber berah te a sulhnu hnutchhiahin, thang leh thar lo la awm zel turte tan, hriatna leh thiamna chitin khawlkhawm mah sela, hriatthiam theih loh chin, hmuh phak loh chin, thlen theih loh chin leh tih theih loh chin a nei zel lo thei lova, chumi hun a lo thlen chuan he hringnun hian Pathian a ngai thin.He khawvelah hian mi hlawhtling leh thiltithei, kan mihringpuite zah leh ngaihsan nih kan chak a. Nawmsakna um chungin hausak tumin kan intlansiak a. Heng kan duhna te tihhlawhtlin a nih theih nan hian thi leh thau pawlh tak meuh meuhvin, a thim a var pawh thlu lovin kan tlan a. Kan intlansiakna hi a namai loh em avangin a then ding taka an tlan nal nal laiin a then kan tlu a, tho leh hleithei lovin kan silawng a, chutah, he mihring mihrinna hi lo chhuakin,chu kan mihring mihrinna chuan he khawvel piantirh ata min dintu leh kan nihna engkim hretu, awm lo ata awma min siamtu hnenah chuan min hruaikir a, rilru beidawng tak chungin keimahnia beiseina la awm chhun chu auchhuahpuiin a hmaah kan bawkkhup leh thin. Ni e, beidawnna ruam atang hian kan hringnun hi Pathian ngaiin a rum thin.Kan vela cheng nungcha hrang hrang leh thing leh mau te, luite kianga to thin phairuang te damchhung kum leh nite, chungleng savate bu chheh hun leh sathar no neih hun thlengin chhut chhuak thei mah ila, keimahni, keimahni ngei damchhung kum leh nite erawh kan chhutchhuak thiam lova. Kan inrinlawk hma hauhvin a chang chuan thihna kutvawtin min man a, ni e, kan duhtakten piallei dai min belhsan changte hian he hringnun hian hnemtu a ngai thin a, mihringte hriatthiam ve phak loh hrethiamtu, mitthite hnena nunna petu chu a ngai thin.He thi thei taksa vaivuta siam, hmangaihna leh malsawmna avanga nunna thawk khuma awm hi, natna chi hrang hrangin a tlakbuak fova. Sik leh sa inthlakdanglamin natna min thlen chang a awm a, nawmsak kan tum luat avanga kan tawrh chang pawh a awm. Hmasawnna hming chawia kan hmalakna hrang hrang ten natna tha lo tak tak min thlen changte, kan nunphung kan thlahdah avanga natna khirh tak tak kan tawrh chang ten, he kan hringnun hi mangangin a rum thin a, a Siamtu hnenah kirin, inchhirna thinlung nen a hmaah abawkkhup thin.Hringnun par tivula, vanglai nun tinuamtu nulat tlangval inhmangaihna te hian mi thenkhat hnenah damchhung hlimna a thlen laiin thenkhat tan erawh rilrua retheihna, thinlung lungchhiatna leh beidawnna a thlen a. Thiantha tawngkam thlumin thinlung na a thawidam zawh loh chang leh, puipunna-a kalin thaw a tih ipik a, fianriala thutin rilru na thawidam ahneha a tihzual a, thlifimte takngial pawn an thianghlimna an hloh chang hian he hringnun hian Pathian lam a hawi thin.Duhamna leh ropui nih inchuhna ten remna leh muanna bang chhu chima, indona muala thalai thisen lum a tirh liam lai leh, phairuama thisen a luan a, pawi sawilote thisen chhuah a nih lai te, retheite rah beh an nih a, suahsualnain ro a rel lai hian he thinlung lungchhia hi Pathian hmaah leih buakin a awm thin.Chung ni a lo thlen chang chuan rilru leh tihtakzeta amah autute hnenah kan Lalpa chu inphahhnuaiin a inlar thin a. He ‘hringnun lamtluang’-ah hian kan Pathian hian min thlahthlam ngai lova, Lalpa chu amah hmangaihtute tan chuan a hnai reng si.
(Bhubaneswar atanga thu rawn thawhtu James-a chungah ka lawmthu zawng zawng ka sawi e. –Ed.)


text:
“NGHAWNGKAWL KARAH”
Matthaia 11:28-30 - T/Upa R.Rosiamliana
Nghawngkawl chu eng nge? Mizo mipaten thil kan phurhna, thlanvawng, thing dang phek inches 6 aia te lo, ft 1 zeta sei nghawng lenga reh kuak, a hmawra hrui fei tak thilna tura kua nei, dawrawm tlamem emawte phurh nana hman a ni a. Tunlaiah chuan khawchhak unauho bazara thil zawrh tur rawn phur \hin hian an la hmang fo. Nghawngkawl vuah diklo leh fuh lo chu thil phurh a nuamlo bik a. Rih zawng inang rengah pawh nghawngkawl nuam lova phurh chu a hahthlak bik. Rit bik riauva hriat theih a ni.
Lal Isua hunlai hian nghawngkawl tun t hlengin a awm zel. Ringtu hmasate hi an hmang ve teh reng emaw ni, entirnan zin g ah Kh u ma leh Kha r a t e hi a la r p aw l a hmang tlat hi a mak viau. He thu rilrua tak an ni. Khuma hian Missionary te a lo luh dan chu Rev. DE Jones hnung zuiin Mizoram khaw hrang hrang (Zosaphluia) Mizorama chanchin \ha a tlawh a, an \angkaipui hle a. Khara hrila, Wales ram nuam leh mawi kalsana erawh chuan Lal Isua zui zel peih lovin a r a m p ilr il le h h r e ha w m t a k a a n r a w n g b a w l nun dan hluiah let lehin a phatsan a. Rei a dan chanchin ka chhiar a\angin a ni. Kum dam lo - tih te DE Jones (Zosaphluia) 1911 daih tawh ah khan ringtu hmasate chuan a tarlang. Lei lehnaa kut nghata, zingah Hauzika chu Chawnchhim hnung lam en chu ka mi ni t lak a ni lo Lal (Champhai) ah Zokhawsang a\angin a lo Isuan a ti a. Peih loh huna tawpsan leh pem a. Hauzika chuan ama in tur sa mai mai mi hi Lal Isuan a duh lo. Tawp hmasa lovin Pathian Biak In a sa hmasa thlenga tuar peih, thih thlenga rinawm a zawk- tih hi a lo awm a. (Hauzika duh. Hengah hian Lal Isua nghawngkawl hriatrengna lungphun pawh tuna hmang lova kan ritphurh hi kan phurh Vengsang Presbyt erian Kohhran Biak In chuan peih loh hun kan neih a hlauva. kawtah a awm) Chuvangchuan, ‘Ka hnenah lo kal ula, ‘Kristiana Vanram Kawng ka zirtir ang che u. Ka nghawngkawl chu Za wh’ J o hn B u ny an a z ia kah mi p ak h a t a nuama ka phur pawh a zang a ni’ a ti a. a hmuh chuan thil rit tak a phur a, a phur Chu mi lawmman chu ‘in thlarau tan rit chu tihbo a tum a, a theilo tih te kan chawlhna in hmu ang’ min ti. chhiar a. Ringtute hian a huho emaw Hahdamna, nawmna kan mimal emawin khawvelah hian Amah zawnga. Chumi chang tur chuan theih zuitu, ringtute hian hlimna, lawmna, tawp kan chhuah \hin. thlamuanna thuruk kan neih phenah hian Rawngbawlnaah hian taimak, inpek te hrehawmna, hmuhsitna, retheihna te, kan sawi \hin. Lal Isua tel lova tih, dawta inhek leh puhte kan tawrh a ngai. Amah neilo Thlarau Thianghlima Chuti chung chuan Lal Isua entawnin baptist loh kan nih erawh erawh chuan chhel taka tuara dawh hram hram tura a tawp kan thleng peih lovang. koh kan ni. Mihring mi hrinna ringawt hi chuan. Heng hi ringtu hmasate a\angin daih chin a nei si.
TUALCHHUNG
§ Kohhran Hmeichhiate chuan Tea-Urn Litre 20 dawng, pakhta Rs 2200/ - man pali an lei chu Kohhran Property atan an pe a, a va lawmawm thin em.
§ Zirtawp zan khan Social Front hmalaknain Kohhran Sunday School Hall-ah Tleirawl Kum 12-18 inkarte kohkhawm a ni a, hetah hian mi 130 vel zet an kal. Hemi zan hian Pu Lalnunmawia chuan Zirna chungchang a sawi a, T/Upa C.Lalremliana’n Sex Education for Teenagers sawiin kalkhawmten bengvarthlak an tiin an hlawkpui hie.
§ Bial KTP Musical Meet - 2009, Venglai Kohhrana neih chu Dt.18, Thawhtan zan khan zawhfel a ni ta a, Kan Branch KTP chu a pumpuiah 3-na an ni. He intihsiaknaah hian Vengthlang leh Venglai Branch chu Group 2 ve veah then a ni. A pumpuiah Vengthlang I chu pakhatna an ni a, Venglai II chu pahnihna an ni bawk. Intihsiakna hrang hrangah kan Branch hian lawmman an dawng vek a, lawmman an dawn dan hetiang hi a ni.
* Duet - 1 -na
* Trio - 3-na
* Quartet - 2-na
* Thianghlim, Thianghlim (KHB-l-na)
- 3-na
* Lalpa Pathiang, Engkim tithei
- 2-na.
§ Kohhran Hmeichhia, Estheri Group chuan Group Budget Rs. 5000/- an pek bakah Rs.1000/- in an rawn khum a, Kohhran Hmeichhe hruaitute an lawm hie. Paula Group, KTP pawhin an Budget Rs. 5000/- chu Pathianni kalta khan an tlak fel ta. § Thawhtanni khan Kohhran Committee-in a lo rel tawh bawhzuiin Biak In sak chhunzawm hnatlang koh a ni a, hemi ni hian Biak In extend bakah a kawt kopang laih hnatlang neih a ni. Hnatlang koh ni hian khua a chhiat avangin hna a khaihlak nasa hie. Biak In sak zauh hna hi nitin chhunzawm zel a ni.
Family Planning Seminar neih a ni
Nimin khan Vengthlang Kohhran Centenary Hall-ah Bial huap ‘Family Planning chungchanga Synod ngaihdan’ tih thupui hmangin Seminar neih a ni. He Seminar-ah hian Rev. Zothansanga, Councellor, Synod Family Guidance & Councelling Centre chuan thu sawiin a kalten an hlawkpui hle a, Bial chhung Kohhran hrang hrang atangin he hun hmangtu kal an tha hle


text:
ni 5.10.2017 (ningani)
ZU MAN HNEM :
Champhai Excise & Narcotics Department te chuan tunhnai thla thum chhungin MLPC Act hnuaiah thubuai 41 ziak lutin mi 28 an man.
Champhai District Excise & Narcotics Department te chuan tun hnai thla thum chhung July, August leh September thla chhung khan Rakzu litre 1104 an man a. July thla khan litre 819 an man 3, August thlaah litre litre 49 manin September thla khan litre 164 an man hawk. Zu bilh lai Tin 76 manin July thla khan Tin 32 an man a, August thla khan Tin 20 manin Spetemher thla khan Tin 24 an man bawk. lMFL bottle hnih leh Beer can 12, July thla khan an man a, August leh September thlaah erawh man an nei lo thung a. September thla khan
Ram dang Beer can 534 leh Zu bilhna dawidim Gram 200 an man a, July leh August thlaah erawh man an nei lo thung a. Pot 14 man hawkin July thlaah 9 manin August thlaah 2 leh September thlaah 3 an man hawk. MLPC Act hnuaia thubuai an ziah luh 41 zinga thuhuai 14 te hi July thlaa ziahluh niin, mi 11 an man a. August thla chhungin thubuai 9 ziah luh niin mi 7 an man a, September thla chhungin 18 ziah luh niin mi 10 man a ni bawk. Champhai District Excise & Narcotics Department te hian thla thum chhung khan Heroin, No.4 Gram 126.460 an man a. July thla khan Gram 80.860 an man a, August thlaah Gram 33.600 leh Septemher thlaah Gram 12 an man bawk. Ganja kung 4127 ti chhe bawkin July thlaah kung 955 an tichhia a. August thlaah kung 3172 an ti chhe bawk a. ND&PS Act hnuaiah thubuai 34 ziak lutin mi 29 an man a. July thla khan thubuai 12 ziak lutin mi 12 bawk an man a. August thlaah thubuai 14 ziak lutin mi 9 an man a, September thlah thubuai 8 ziak lutin mi 8 man an ni bawk.
RALNA HUN HMANG DAWN :
District AH & Vety Office, Champhai chuan vawiin hian Kahrawt Veng Community Hall ah kum 2016 PRRS hrileng vanga vawk thi ralna leh zangnadawmna an sem dawn. Thu dawn danin PRRS hri lengvangin nikum khan Mizoram District 6-ah vawk a thi nasa hle a, NLUP dawngtu chhungkua 1839 te vawk 5812 lai a thi a Champhai ditrict bikah chuan NLUP dawngtu chhungkaw 1071 atangin an vawk 3512 thi te hnenah ralna sum hi vawiin hian hlan a ni dawn a. Vawk note leh a thanglai Rs. 500 leh a puitling Rs. 1000 zela ral a ni ang. PRRS natna hri hian Champhai district hi a man nasa ber a, vawk thi ralna sum sem chhuah tur hi avaiin Rs. Nuai 21,90,500 a ni ang.
OFFICE ENDIK :
District Cleanliness Committee, Champhai in Faina Hapta hman meka Sorkar Pisa fai endik tura a ruat angin MJA Champhai District chuan nimin khan pisa fai an endik. Hetihlai hian sorkar pisa thenkhat office hour chhunga fai endik tura thawktu awm lo hmun thenkhata an awm chu thalo an tih thu an sawi.
PANDAL SAK HNA A CHANVE PAWH LA ZO LO :
October 17-19, 2017 a Champhai Zotlang Branch YMA in YMA General Conference vawi 71 na a thlen tura Pandal sak hna chu kalpui mek a ni. Fur ruahtui tla-in hnathawh a tih khaihlak thin avangin Pandal satu Chakeshawari Tent House Silchar chuan Pandal bik, sak hna hi 30% vel an thawk tawh a. Tunhnai a ruahsur Ieh thliin a nuai vangin Pandal chung Silpaulin engemawzat a hawk bawk. Pandal hi mi 10000 leng thei tura duan niin, a dung feet 190 leh a vang feet 160 a zauva sak a ni a. Pandal hi Chhimlam atanga luh tura sak a niin, PHE Department chuan mipui inthiarna (Zun in, Ek in leh Tuisik thianghlim in tur) Tui an siam tawh bakah hmun sang zawk atanga Thingpui pekna tur pipe an fit fel tawh a. Variety Programme neihna tut 'Mangkhaia Hall' chu chei mek a ni bawk. Pandal satu Chakeshawari Tent House Silchar hian Rs 16,00,000 (Cheng Nuai 16) velin an thawk a, hna an tan tlai bakah thawktu an tlemin, Pandal chung chanve pawh khuhhul kim ala ni lova. Fur ruahtui in a tihbuai bakah hnathawhna hun Ni 10 veI chauh a awm tawh vangin chhun zan zawm a an thawh loh chuan duh thusam a zawhfel hman Ioh palh a awm theih thu dawn a ni. YMA General Conference panna kawngpui, a bikin Seling Ieh Champhai inkar kawngpui chhe zual chu PWD Highway leh Contractor-ten chei that hna thawk mekin, niminpiah atang khan Keifang Quarry-ah Iunglakna khawl a bun bakah kawngpui kama lung chhawpsa hmangin kawngpui chhuat khuar Iaite hnawh that mek a ni a. Rokhawlhna dang a awm loh chuan tunkar chhung hian kawngchhe zual chu zawhfel hman an inbeisei thu dawn a ni a. Chak zawk a hna thawh anih theih nan Champhai leh Aizawl inkara ritphur Iirthei lian chite tlan dan tur pawh duan a niin, Champhai Ieh Aizawl inkar Maxicab service tam ber pawh Serchhip Iamah an tlan mek a ni.
LUIAH SANGHA MAN KHAP :
Joint YMA Ngopa chuan an huamchhung Iuiah Sangha man an khap thu an sawi. Kum danga kan lo tih thin angin Sangha fuan hunlai leh a no thanlen hunlai October hi 1 atanga April ni 30, 2018 thleng Ngopa khaw ram lui reng rengah leh a fintu kawrah Ieh khawdang nen a kan Iui intawm Tuiphal lui ah hmanrau eng chi pawh hmang mah phal a ni lo. Sangha man phal a ni lo tih thuchhuah siamin an tarlang a tumah Sangha hi man phal Ioh hun chhunga manlo turin mipuite ngenin Man phal Ioh hun chhunga thu awihlo manlui an awm a nih chuan an chungah engpawh thleng se an mahni mawh a nih tur thu an sawi bawk.


text:
Israel nih a raltuknak vanlawng ttha taktak mi F-16 a sungh hnu in a ral hriamnam tthattha pawl hmunkip ah timhcia tein a chiah hna. Israel timhtuah zoh tikah biatak tein ralthawh ai timmi a lo cang. Israel ram chaklei kap i Baka al-Gharbiya khuapi leiah Israel ralkap nih an hriamnam tthattha le missile pawl cu truck motor tamlak in an kalpi tiah mithmu tu pakhat nih a chim.
Israel ram chaklei kap hi Syria leiin Israel ramchungah drone an rak zuanter lengmang nak hmun a si. Cu ka hmun leiah Israel ralkap nih an chiahmi an hriamnam pawl cu ral nih rocket an kah tikah a rak kap tla khotu Iron Dome, Israel ramchungah Missile an rak kah tikah a rak khamtu Arrow system , cun lamhla lamnai in Israel ramah ballistic missile an kah tikah a rak kham khotu le 40 km in 300 km hrawngin Israel ramlei ah cruise missiles an rak kah tikah a rak kham kho tu David’s Sling missile-defense system pawl zong an i tel tiah an chim.
Tutan i Israel nih a hriamnam tthattha Israel ram chaklei kap i a chiah hna tikah Israel hi biatak tein ralthawh ai timmi a lo ngaingai. Kan hnuzarh ahkhan Israel raltuknak vanlawng F-16 cu Syria ralkap nih tla bakin an rak kah piak hna, Israel a thinhang tuk i Syria ramchung a ummi Iran ralkap pawl le Syria ralkap umnak hmun zong fak taktak in a kah piak ve hna.
Naihrawng hrang hi Israel, Syira le Iran karlak rem lonak a linsa taktak. Ruah lo piin hi hna ramthum hi ral a tho kho mi an si. Raltho hna sehlaw Israel hi a mah lawng te lai, Syria le Iran nih fak ngaiin an phomh te lai. Asinain Israel hi a hriamnam neih mi le a ralkap pawl an thiam tuk ve caah Iran le Syria ralkap zong fak taktak in a phomh ve te hna lai. Cu ti men cun Syria le Iran nih Israel hi an tawng kho tuk lai lo.
Ref: The Jerusalem Post


text:
¢ Lalhruaitluanga Chawngte
March ni 1, 1966-ah kan hnam sipaite'n zalenna an puang a, hmun hrang hrang cheng Zofate suihkhawma Zoram din an tum a ni. Remna chu buainain a luahlan a, kan buai ta. June ni 30, 1986-ah kan hnam sipaite leh India sorkarin remna an ziak a, buaina a lo kiang ta.
Kan ram buai lai chu kan hnam chanchinah hun thimah kan ngai a, vawiin thlenga la sawichhuah ngam loh pawh kan ngah hle. Kan lo ralmuang ta chu kan lawm a, Pathian malsawmna liau liauvah kan ngai nghe nghe. Chu ngaihdan chu a dik thei a, a dik lo thei bawk. Kan buai khan eng nge a nghawngchhuah tih leh kan ralmuanna hian eng nge a nghawngchhuah tih ka hrechiang tak tak lo, a hrehawm thu leh a nawm thu kan sawi ber niin a lang.
Engpawhnise, kan lo ralmuang ta a, kan hlimin vannei kan inti hle. Chhuang takin Mizoram chu "Garden of Peace" kan ti a, literature-a miril AB Vajpayee-a'n India ram prime minister a nih laia min rawn tlawh tum chuan 'Island of Peace" a rawn ti thung. 'Garden' min ti lo, 'Island' min ti. Kan pilril a tih vang ni maw!?
'Garden' nge kan nih 'Island' zawk tih te chu lo kalsan ta ila, kan ralmuanna hian eng nge min pek tih hi a pawimawh zawk niin a lang. Nuam kan tih thu-ah mai hian a tawp ang tih a hlauhawm khawp mai. State ralmuang Mizoramah thlamuang takin a eiruk theih a, hahdam takin a hausak theih tih te kan awmzia a lo ni mai palh ang tih a hlauhawm khawp mai.
Kan chhuan em em kan ralmuanna hian khawi nge min hruai thlen dawn tih hi tuman kan hre lo. Mahse, mi tam zawk ngaihdanah chuan kan ram dinhmun hi a tha lo a, siamthat a ngai tih chu a chiang. Kan thenawm state-te chu an ralmuang ve lo a, hlau reng rengin an khawsa a ni ber. Hmarchhak chu firfiak tamna hmun nia sawi a ni. Kan thenawmte chu vanduai kan ti a, keini hi vannei kan inti hle. Mahse, a nihna takah chuan kan thenawmte nen hian kan dinhmun chu a inang deuh reng, kan politics kal dik lo leh chumiina society a nghawng vangin kan buai vek. Anni an hel a, an dinhmun anga ding reng chungin kan hel ve lo mai a ni. Chuti chunga kan ralmuanna lo chhuan viau hi a dik em? Kan dinhmun hi kan siamthat thuai loh chuan kan kan ralmuanna kan chhuanna lamah hian kan lo inchhuangut ang a, kan buai ve ang tih a hlauhawm khawp mai.
Tawi tein a sawi theih; hmarchhak thalaite an rammut chhan nia mithiamte sawi thil hrang hrang hi en ila, kan nei ve vek! Mi hel chhan ang hi kan nei ve a, kan hel ve lo mai a ni. Chu chu eng tin nge kan siamthat ang?
Corruption, unemployment problem, education dik lo, mahni ram chan thinna, politics dik lo, hmasawnna inkhuangrual lo, mirethei leh hausa kar zau leh thil dang thenkhat hi hmarchhak ralmuan loh chhan nia an sawi thinte chu a ni. Kan ramah a awm ve vek. Chutiang thil tha lo hrang hrang karah chuan kan ralmuang veng veng thei bik a, kan chhuang em em bawk. Chu chu engtiang taka hlu nge?
Monday, July 5, 2010
Kan ralmuanna hi eng tianga hlu nge?
¢ Lalhruaitluanga Chawngte
1 comment: